hotchpotch/miracl-hf-unified huggingface dataset:
สโมสรฟุตบอลจังหวัดลำปาง
สโมสรฟุตบอลจังหวัดลำปาง หรือ ลำปาง เอฟซี เป็นสโมสรฟุตบอลอาชีพในประเทศไทยโดยเป็นทีมจากจังหวัดลำปาง ปัจจุบันเล่นอยู่ในไทยลีก 2
สโมสรฟุตบอลลำปางเกิดจากการรวมกลุ่มของผู้สนับสนุนที่ต้องการให้มีสโมสรฟุตบอลอาชีพของจังหวัดลำปาง จนเกิดการรวมกลุ่มอภิปราย และเกิดการก่อตั้งสโมสรขึ้นมา โดยมีธนาธร โล่ห์สุนทร ดำรงตำแหน่งประธานสโมสร รวมถึงได้แต่งตั้งณรงค์ พินธิสืบ อดีตกัปตันทีมมหาวิทยาลัยเชียงใหม่ เป็นผู้จัดการทีมฯ พร้อมกับแต่งตั้งสุภาพ วงค์ษา และดาชัย อุชุโกศลการ เป็นผู้ช่วยผู้จัดการทีม
ส่วนฉายาของสโมสร มีการเปิดลงคะแนนในเว็บไซต์สโมสร โดยฉายาที่ได้รับคะแนนสูงสุดคือ "รถม้ามรกต" ซึ่งสื่อถึงรถม้า สัญลักษณ์ของจังหวัดลำปาง ส่วนคำว่ามรกตนั้น มาจากสีประจำจังหวัดและพระแก้วมรกต ซึ่งเป็นสีเขียว
ในฤดูกาลแรกของสโมสร ลำปางได้เข้าร่วมแข่งขันลีกภูมิภาค ดิวิชัน 2 โดยมีผู้สนับสนุนภายในจังหวัดเป็นอย่างดี ต่อมาในฤดูกาล 2558 ลำปางสามารถเลื่อนชั้นสู่ดิวิชัน 1 เป็นครั้งแรกในประวัติศาสตร์สโมสร
ตราสโมสรฟุตบอลลำปางถูกออกแบบโดยบำรุง อิสระกุล เป็นตราที่ได้จากการประกวดออกแบบสัญลักษณ์ในปี พ.ศ. 2559 และได้รับการจัดอันดับจากนิตยสารโฟร์โฟร์ทู ซึ่งเป็นนิตยสารฟุตบอลระดับโลก ให้เป็นสัญลักษณ์ทีมฟุตบอลที่สวยที่สุดเป็นอันดับ 2 ของโลก รองจากตราสโมสรอายักซ์อัมสเตอร์ดัมของเนเธอร์แลนด์
สนามเหย้าของสโมสรฟุตบอลลำปางคือสนามกีฬากลางจังหวัดลำปาง (หนองกระทิง) โดยเป็นสนามกีฬาที่มีมาตรฐานและเหมาะที่จะรองรับผู้สนับสนุนชาวลำปางที่จะเข้ามาเชียร์ได้เป็นอย่างดี
ไฮไดรด์
ไฮไดรด์ () เป็นชื่อของไอออนประจุลบของไฮโดรเจน, H คำว่าไฮไดรด์มีสองความหมายที่แต่งกันแต่ใช้คำเดียวกัน ในทางเคมี ไฮไดรด์หมายถึง 1 ไฮโดรเจนที่เกิดปฏิกิริยาเคมีอย่างไฮโดรเจนประจุลบ และ 2 ไฮโดรเจนลิแกนด์ในโลหะเชิงซ้อน ความหมายอื่นของไฮไดรด์หมายถึงสารประกอบไฮโดรเจนกับธาตุอื่นในหมู่ 1–16
สโมสรฟุตบอลจังหวัดพะเยา
สโมสรฟุตบอลจังหวัดพะเยา เป็นสโมสรฟุตบอลอาชีพในประเทศไทยโดยเป็นทีมจากจังหวัดพะเยา ปัจจุบันเล่นใน ไทยลีค3
ฟุตบอลเป็นกีฬาที่ทุกคนให้ความนิยมชมชอบโดยเฉพาะคอบอลชาวจ.พะเยา ซึ่งการแข่งขันฟุตบอลลีกภูมิภาคดิวิชั่น2ได้เริ่มต้นทำการแข่งขันในครั้งแรกเมื่อซีซั่นที่ผ่านมา แต่จังหวัดพะเยานั้นยังไม่ได้ส่งทีมเข้าร่วมการแข่งขัน แต่ในฤดูกาล2010ที่กำลังจะมาถึงนี้คณะทำงานได้ปรึกษาหารือกันแล้วว่า จังหวัดพะเยาเราห่างเหินกับการแข่งขันฟุตบอลรายการใหญ่ๆมานานร่วม20ปีเลยก็ว่าได้ ซึ่งก็ควรที่จะรื้อฟื้นให้กลับมาคึกคักอีกครั้งหนึ่ง และนั่นจึงมีการให้แฟนฟุตบอลชาวจ.พะเยาได้แสดงความคิดเห็นผ่านเว็บไซต์ประจำสโมสร ก็ปรากฏว่ามีจำนวนมากเกินกว่าที่คาดเอาไว้ โดยทีมงานบริหารก็มีการออกความคิดเห็นว่าควรที่จะมีทีมฟุตบอลอาชีพอย่างแท้จริงขึ้นมาเพื่อตอบสนองความต้องการอันมากล้นด้วยการใช้ชื่อสโมสรอย่างเป็นทางการว่า"พะเยา เอฟซี
การเตรียมความพร้อมสำหรับร่วมศึกลีกภูมิภาค ดิวิชั่น 2 ของทีม "กุ้งจอมเก๋า" พะเยา เอฟซี "โค้ชเรศ" อิศเรศ เบียดตะคุ เผยว่า ตอนแรกนั้นทางจังหวัดไม่มีแนวความคิดที่จะส่งทีมเข้าร่วมการแข่งขันแต่อย่างใด แต่เมื่อเวลางวดเข้ามา กระแสของการแข่งลีกภูมิภาคเริ่มแรงขึ้นเรื่อยๆ และได้เห็นจังหวัดอื่นทางภาคเหนือส่งทีมกันอย่างคึกคัก ทำให้ทาง อมร อายุปัน ผู้อำนวยการการกีฬาแห่งประเทศไทย มีแนวคิดที่จะสร้างทีมขึ้นมาบ้าง เพื่อให้ชาวพะเยาได้เชียร์ทีมบ้านเกิด เลยส่งทีมสมัครเข้าฟาดแข้ง และได้รับความร่วมมืออย่างดีจาก วรวิทย์ ปิงเมือง ประธานชมรมฟุตบอลพะเยา ที่เข้ามานั่งเก้าอี้ประธานสโมสร พร้อมทั้งเชิญ นาวาเอก นฤธรรม สุรักขกะ อดีตนักแบดมินตันทีมชาติไทย รับตำแหน่งผู้จัดการทีม พร้อมทั้งได้ "โค้ชหมี" สุรศักดิ์ ตังค์สุรัตน์ ซึ่งสร้างผลงานพาทีมเมืองทองฯ ยูไนเต็ด ขึ้นมาเล่นไทยลีกมาแล้ว เป็นที่ปรึกษาทีม สำหรับในฤดูกาลนี้ถือสโมสรทำการเปลี่ยนแปลงเยอะมากทั้งนักเตะที่ดึงเข้ามาใหม่และเฮดโค้ชคนใหม่คือ นายตฤณ เย็นที่ ซึ่งเคยเป็นอดีตเฮดโค้ชสโมสรธำรงไทยและสตาฟฟ์โค้ชอีกหลายสโมสรมาก่อน สำหรับงบประมาณในการทำทีมฤดูกาล 2012 นี้นั้น สำหรับงบประมาณตั้งไว้ที่ไม่ต่ำกว่า 3 ล้าน
ปี2560 ได้ขึ้นมาเล่นใน ไทยลีก 3 และมีการพักทีมไม่ส่งลงการแข่งขันเป็นเวลา2ปี
ผู้เล่นชุดปัจุบัน ไทยลีก3 2017
สโมสรฟุตบอลจังหวัดเพชรบูรณ์
สโมสรฟุตบอลเพชรบูรณ์ เป็นสโมสรฟุตบอลอาชีพในประเทศไทย โดยเป็นทีมจากจังหวัดเพชรบูรณ์ ปัจจุบันเล่นใน ไทยแลนด์ อเมเจอร์ลีก
การถือกำเนิดในรูปแบบสโมสรฟุตบอลอาชีพเพชรบูรณ์ เอฟซี นั้นก่อร่างสร้างตัวขึ้นมาอย่างเป็นทางการเมื่อฤดูกาล 2009 โดยจบซีซั่นแรกกับการแข่งขันลีกภูมิภาคดิวิชั่น 2 ฤดูกาล 2009 กับอันดับที่ 5 ด้วยผลงานลงสนาม 20 นัดเก็บได้ถึง 30 คะแนน นับได้ว่าถือเป็นผลงานอันยอดเยี่ยม และในปี 2010 สโมสรได้มีการเปลี่ยนแปลงหลายอย่างทั้งในส่วนของโลโก้, ระบบการเล่นต่าง ๆ ที่สำคัญนั้นคือตัวผู้เล่นภายในทีมที่เน้นเรื่องของความเป็นท้องถิ่นนิยมเพื่อเอาใจแฟนคลับมากเป็นพิเศษ โดยเฉพาะในส่วนของโลโก้ที่นำตราสัญลักษณ์รูปพ่อขุนผาเมืองประดิษฐานอยู่ภายในเพชร ฐานล่างเป็นรูปฟุตบอลมีรัศมีเปร่งประกาย ประดับอยู่บนโล่สีเขียวมีมงกุฎพ่อขุนผาเมือง คือบุคคลสำคัญที่มีประวัติสำคัญกับเมืองเพชรบูรณ์ในอดีต “เพชร” คือความแข็งเกร่งเป็นสัญลักษณ์ของจังหวัดเพชรบูรณ์ ส่วนลูกฟุตบอลเป็นการประกาศศักดาเรื่องฟุตบอล ในส่วนของมงกุฎ แสดงถึงความสำเร็จยิ่งใหญ่ของสโมสร ขณะเดียวกันเป็นที่คาดกันว่างบประมาณในการสร้างทีมฟุตบอลอาชีพเพชรบูรณ์ เอฟซี ประจำฤดูกาล 2010 น่าจะตกอยู่ที่จำนวน 5 ล้านบาท โดยมาจากการกีฬาแห่งประเทศไทยจำนวน 1 ล้านบาท รวมถึงองค์การบริหารส่วจังหวัดเพชรบูรณ์, ป้ายโฆษณาต่าง ๆ, สปอนเซอร์ที่จะเข้ามาสนับสนุนทีม
เดิมคือ นักสู้เมืองมะขามหวาน เป็น นักสู้หัวใจสิงห์
ลีกภูมิภาค ดิวิชัน 2 ปี 2552
สโมสรฟุตบอลสุโขทัย
สโมสรฟุตบอลจังหวัดสุโขทัย เป็นสโมสรฟุตบอลอาชีพในประเทศไทย ตั้งอยู่ที่อำเภอเมือง จังหวัดสุโขทัย ปัจจุบันลงแข่งขันในระดับไทยลีก โดยสโมสรลงแข่งขันในลีกสูงสุดของประเทศไทยเป็นครั้งแรกในฤดูกาล 2559 หลังจากคว้าอันดับ 3 ได้ในไทยลีกดิวิชัน 1 2558 และได้เลื่อนชั้นขึ้นสู่ไทยลีก สโมสรยังเคยได้ตำแหน่งชนะเลิศร่วม ช้าง เอฟเอคัพ 2559 และได้สิทธิ์แข่งขัน เอเอฟซีแชมเปียนส์ลีก ด้วย ในปี 2560
สโมสรฟุตบอลจังหวัดสุโขทัย ได้เริ่มก่อตั้งและส่งทีมแข่งขันในฟุตบอลลีกระดับประเทศเมื่อปี พ.ศ. 2552 โดยมี จักรินทร์ เปลี่ยนวงษ์ ผู้ว่าราชการจังหวัดสุโขทัย (ในขณะนั้น) เป็นประธานสโมสร โดยลงทำการแข่งขัน ลีกภูมิภาค ดิวิชั่น 2 2552 โดยมีฉายาของทีมว่า "ค้างคาวไฟ" เนื่องจากใน จังหวัดสุโขทัย มีแหล่งท่องเที่ยวที่สามารถพบ ค้างคาว ได้จำนวนมาก ณ เขตรักษาพันธ์สัตว์ป่าถ้ำเจ้าราม ซึ่งตั้งอยู่ในพื้นที่ อำเภอทุ่งเสลี่ยม และ อำเภอศรีสำโรง โดยในระยะแรกสโมสรใช้นักฟุตบอลท้องถิ่นในจังหวัด ผสมกับ นักฟุตบอลจาก สถาบันการพลศึกษา วิทยาเขตสุโขทัย ซึ่งผลงานในปีแรก จบอันดับที่ 7 จาก 12 สโมสร โซนภาคเหนือ โดยผลงานในช่วงนั้น สโมสรจบในอันดันค่อนท้ายตารางเป็นส่วนใหญ่
ต่อมาในฤดูกาล 2556 ได้มีการเปลื่ยนแปลงฝ่ายบริหารของสโมสรฯ โดยประธานสโมสร เปลื่ยนจาก จักรินทร์ เปลี่ยนวงษ์ เป็น สมศักดิ์ เทพสุทิน ซึ่งในฤดูกาลนั้น สโมสรได้เปลื่ยนแปลงสัญลักษณ์ของสโมสร โดยเพิ่มเติม สีเขียว, สีเหลือง, และ สีแดง ซึ่งเป็นสีประจำจังหวัด เข้าไปอยู่ในตราสโมสร พร้อมกับแต่งตั้ง อิสระ ศรีทะโร โดยในปีแรกที่เข้ามาบริหารสโมสร สโมสรทำผลงานได้ อันดับที่ 3 ในการแข่งขัน ลีกภูมิภาค ดิวิชั่น 2 2556 โซนภาคเหนือ ผ่านเข้าไปแข่งขันในรอบแชมป์เปี้ยนลีก แต่ไม่สามารถเลื่อนชั้นได้ โดยจบอันดับที่ 3 ในสาย B พลาดการเลื่อนชั้นแค่คะแนนเดียว
ปีต่อมา สโมสรฯ เปลื่ยนหัวหน้าผู้ฝึกสอนเป็น ชูศักดิ์ ศรีภูมิ และในปีนี้เอง สโมสร สามารถ จบฤดูกาลแข่งขันปกติด้วยตำแหน่งชนะเลิศ ลีกภูมิภาค ดิวิชั่น 2 2557 โซนภาคเหนือ พร้อมกับไปแข่งขันในรอบแชมป์เปี้ยนลีก เป็นปีที่ 2 และสามารถเลื่อนชั้นไปแข่งขัน ไทยลีกดิวิชัน 1 ได้สำเร็จในปีนี้เอง
หลังจากที่เลื่อนชั้นมาทำการแข่งขัน สโมสรได้ปรับเปลื่ยนทีมงานฝ่ายบริหารและผู้ฝึกสอนใหม่ โดย เขตพงศ์ กุลนาถศิริ ได้รับการแต่งตั้งเป็นผู้จัดการทีมแทน จักรวาล ชัยวิรัตน์นุกูล ที่เลื่อนตำแหน่งเป็นผู้อำนวยการสโมสร และทีมผู้ฝึกสอน เป็น สมชาย มากมูล เข้ามารับตำแหน่งแทน โดยผลงานของสโมสรในช่วงนั้นถือว่า ทำได้ดีและอยู่เลกแรกด้วยอันดับเลขตัวเดียวได้ ต่อมา สโมสรได้แต่งตั้ง สมชาย ชวยบุญชุม แทนเพื่อเป้าหมายในการเลื่อนชั้นแข่งขันใน ไทยลีก ซึ่งต่อมาสโมสรทำผลงานได้สำเร็จ โดยเลื่อนชั้นด้วยการจบอันดับที่ 3 โดยเอาชนะ นครปฐม ยูไนเต็ด ในการแข่งขันนัดตกค้าง
โดยในปีแรกที่สโมสรลงทำการแข่งขัน ฤดูกาล 2559 สโมสรทำผลงานได้น่าประหลาดใจ โดยสามารถจบอันดับ 7 ของตารางได้ โดยแค่เลื่อนชั้นเพียงปีเดียว และ ยังได้สิทธิ์เข้าร่วมการแข่งขัน เอเอฟซีแชมเปียนส์ลีก 2017 ซึ่งเป็นการแข่งขันระดับเอเซียครั้งแรกของสโมสร จากการได้สิทธิ์ ชนะเลิศร่วม เอฟเอคัพ 2559
สโมสรฟุตบอลสิงห์บุรี บางระจัน
สโมสรฟุตบอลสิงห์บุรี บางระจัน เป็นสโมสรฟุตบอลอาชีพในประเทศไทยโดยเป็นทีมจากจังหวัดสิงห์บุรี ปัจจุบันเล่นใน ลีก ดิวิชั่น 2
ลีกภูมิภาค ดิวิชัน 2 ปี 2553
สโมสรฟุตบอลอุตรดิตถ์
สโมสรฟุตบอลอุตรดิตถ์ เป็นสโมสรฟุตบอลอาชีพในประเทศไทยโดยเป็นทีมจากจังหวัดอุตรดิตถ์ ปัจจุบันเล่นใน ไทยลีก 4
สโมสรฟุตบอลอุตรดิตถ์เอฟซี เริ่มก่อตั้งเมื่อปี 2552 เพื่อเข้าร่วมการแข่งขันฟุตบอลอาชีพลีกภูมิภาค "ดิวิชั่น 2" ฤดูกาล 2552 เป็นฤดูกาลแรกที่จะแบ่งการแข่งขันเป็น 5 ลีกภูมิภาคของประเทศไทย เพื่อความสะดวกในการเดินทางแข่งขันของแต่ละสโมสร และเป็นการกระจายการแข่งขันฟุตบอลไปทั่วประเทศ โดยจะคัดเลือกทีมชนะเลิศของแต่ละภาค และรองชนะเลิศ ของลีกกรุงเทพฯ
เพื่อให้ได้ 6 สโมสร มาแข่งในระบบ ลีกอีกครั้ง โดยอันดับ 1-3 จะได้เลื่อนชั้นไปสู่ไทยลีกดิวิชั่น 1
สโมสรฟุตบอลจังหวัดอุตรดิตถ์สร้างผลงานในปี 2552 ด้วยการคว้าอันดับ 4 ของโซนภาคเหนือไปครอง หลังจากจบฤดูกาลสำหรับทีม "ไก่พาลี" อุตรดิตถ์ เอฟซี ซึ่งถือเป็นผลงานที่ไม่ธรรมดาสำหรับการส่งทีมเข้าประกวดในปีแรก และจากนี้ทีมก็ได้มีการเตรียมตัวเพื่อที่จะลงแข่งขันในฤดูกาลที่จะมาถึงนี้เป็นอย่างดี โดยทีมได้เริ่มมีการฝึกซ้อมกันมาเป็นเวลาประมาณ 1 สัปดาห์ และจัดโปรแกรมอุ่นเครื่องอย่างต่อเนื่องเพื่อเป็นการทดสอบตัวนักเตะ และเฟ้นหานักเตะในชุด 11 คนแรก ซึ่งในวันนี้ (10 มกราคม 2553) ก็เป็นการลงอุ่นเครื่องในนัดแรกกับทีมแพร่ ซึ่งผลปรากฏว่าทีมอุตรดิตถ์เอาชนะไปได้ 1-0 ในปีนี้ทีมได้มีการปรับเปลี่ยนเฮดโค้ชใหม่คือโค้ช สุรพล ธาตุระหัน ซึ่งอดีตเป็นอาจารย์สอนฟุตบอลที่กรุงเทพมหานคร ในปีนี้ได้เข้ามาช่วยคุมทีมอุตรดิตถ์ ส่วนทีมงานสตาฟฟ์ยังคงใช้ชุดเดิมและมี อดิเทพ อยู่สวัสดิ์ เป็นผู้ช่วย
ส่วนในปีนี้ประธานสโมสรยังคงเป็น พีระศักดิ์ พอจิตร นายกองค์การบริหารส่วนจังหวัดอุตรดิตถ์ ผู้จัดการทีมเปลี่ยนเป็น สำราญ เอื้อจิระวาณิชย์ นายกเทศบาลตำบลหัวดง ซึ่งงบประมาณในปีนี้คาดว่าจะมีประมาณ 3.5 ล้านบาท โดยได้รับการสนับสนุนจาก องค์การบริหารส่วนจังหวัดอุตรดิตถ์ และสปอนเซอร์ต่างๆ ภายในจังหวัด ซึ่งในขณะนี้ทั้งในส่วนของภาครัฐ และเอกชนก็เริ่มที่จะเห็นความสำคัญของกีฬาภายในจังหวัดอุตรดิตถ์ และให้การสนับสนุนทีมฟุตบอลอุตรดิตถ์กันเป็นอย่างดี คาดว่างบประมาณในปีนี้ถ้าหากได้รับการสนับสนุนเป็นอย่างดีงบประมาณก็น่าที่จะเพียงพอสำหรับค่าใช้จ่าย
สนามเหย้าในปีนี้ยังคงใช้สนามกีฬาจังหวัดอุตรดิตถ์เหมือนเดิม และมีการปรับปรุงเล็กน้อยในส่วนของการติดระบบเครื่องเสียง และติดเครื่องปรับอากาศในห้องพักนักกีฬา และห้องพักผู้ตัดสิน ซึ่งในส่วนนี้ได้รับงบประมาณจาก องค์การบริหารส่วนจังหวัดสนับสนุนแต่ในช่วงต้นปี 2554 สนามแห่งนี้น่าจะถูกใช้เป็นสนามในการจัดการแข่งขันกีฬาจังหวัดทีมอุตรดิตถ์จึงหาทางออกด้วยการเตรียมสนามสำรองไว้ 2 สนาม ซึ่งสนามแรกจะเป็นสนามในมหาวิทยาลัยราชภัฏอุตรดิตถ์ และสนามกีฬาเทศบาลตำบลหัวดง ถ้าหากสนามไหนได้มาตรฐานกว่าก็จะใช้สนามนั้นเป็นสนามเหย้าชั่วคราวไปก่อนหลังจากแข่งขันกีฬาเสร็จจึงกลับมาใช้สนามกีฬาจังหวัดอุตรดิตถ์อย่างเดิม
บริษัท สโมสรฟุตบอลอุตรดิตถ์ จำกัด
สโมสรฟุตบอลอุทัยธานี ฟอเรสท์
สโมสรฟุตบอลอุทัยธานี ฟอเรสท์ เป็นสโมสรฟุตบอลอาชีพในประเทศไทยโดยเป็นทีมจากจังหวัดอุทัยธานี ปัจจุบันพักทีมการแข่งขัน
"กระทิงป่าห้วยขาแข้ง" อุทัยธานี เอฟซี น้องใหม่ที่เพิ่งเข้าร่วมสังฆกรรมศึกลูกหนังลีกภูมิภาคดิวิชั่น 2 แห่งโซนภาคเหนือประจำฤดูกาล 2010 โดย "ชาดา ไทยเศรษฐ์" ประธานสโมสรเลือดเฮฟวี่ก็ได้เผยถึงแนวทางในการทำทีมเพื่อเป้าหมายที่วางเอาไว้ ซึ่งล่าสุดเจ้าตัวก็เตรียมที่จะเซ็นสัญญาคว้าตัวดาวเตะต่างชาติมากฝีมือจำนวนหลายรายเพื่อหวังที่จะนำมาเป็นตัวจักรสำคัญในการเข้ามาช่วยสร้างผลงานให้โดดเด่นเพิ่มมากยิ่งขึ้นกับซีซั่นแรกแห่งศึกลูกหนังอาชีพ พร้อมกับเล็งเห็นถึงคุณประโยชน์ของบรรดาแข้งนอกที่จะนำเข้ามาเสริมทัพในครั้งนี้ เพราะนอกจากจะเข้ามาผนึกกำลังกับตัวผู้เล่นหลักภายในทีมแล้ว ยังรวมถึงเป็นการช่วยเรียกแฟนฟุตบอลชาวอุทัยธานีให้เข้ามาช่วยสนับสนุนทีมในฐานะผู้เล่นคนที่ 12 ทั้งการซื้อตั๋วเข้ามาร่วมชมและเชียร์, ซื้อผลิตภัณฑ์สินค้าแฟนคลับซึ่งก็ถือเป็นสิ่งสำคัญของฟุตบอลอาชีพที่จะต้องยืนได้ด้วยขาของตัวเอง
นอกเหนือจากความสำคัญตรงนี้แล้วยังรวมไปถึงการช่วยปูพื้นฐานให้กับนักเตะท้องถิ่นภายในทีมที่ยังไม่มีประสบการณ์ในเวทีลูกหนังไทยมากสักเท่าไหร่นัก หากนักเตะโนเนมเหล่านี้ได้ฝึกซ้อมและลงสนามร่วมกับแข้งต่างชาติมากประสบการณ์ พวกเขาก็น่าที่จะซึมซับศาสตร์ชั้นสูงในการเล่นฟุตบอลไปในตัวได้อีกทางหนึ่ง โดยเรื่องของการเตรียมเสริมแข้งต่างชาติดังกล่าวทางบอร์ดบริหารสโมสรก็เตรียมประชุมถึงความชัดเจนให้แน่นอนอีกครั้ง และคาดกันว่าทุกอย่างน่าจะลงตัวในช่วงพักเลกแรกอย่างแน่นอน
เนื่องด้วยปี 2016 สโมสรอุทัยธานี ฟอเรสท์จบฤดูกาลด้วยอันดับสุดท้ายของโซนภาคกลาง จึงส่งผลให้ทางสโมสรได้มีนโยบายที่จะไม่ส่งทีมและยุติบทบาทลง
ลีกภูมิภาค ดิวิชัน 2 ปี 2552
รายการดิวิชั่น 2 ภาคเหนือ 2011
สโมสรฟุตบอลจังหวัดกาฬสินธุ์
สโมสรฟุตบอลจังหวัดกาฬสินธุ์ หรือ กาฬสินธุ์ เอฟซี เป็นสโมสรฟุตบอลอาชีพในประเทศไทย ตั้งอยู่ที่อำเภอเมือง จังหวัดกาฬสินธุ์ ปัจจุบันลงแข่งขันในระดับ ไทยลีก 3 ตอนบน
สโมสรฟุตบอลจังหวัดกาฬสินธุ์ เริ่มก่อตั้งขึ้นในปี พ.ศ. 2553 โดยเทศบาลตำบลโคกศรี อำเภอยางตลาด และต่อมาได้รับการเห็นชอบจากสมาคมกีฬาแห่งจังหวัดกาฬสินธุ์ ให้มีการจัดตั้งเป็นสโมสรฟุตบอลของจังหวัดขึ้น และส่งทีมเข้าร่วมการแข่งขันในลีกภูมิภาค ดิวิชัน 2 ภาคตะวันออกเฉียงเหนือ ฤดูกาล 2553 โดยได้รับการสนับสนุนจากการกีฬาแห่งประเทศไทย หลังจากก่อตั้งสโมสร นายประจักษ์ ภูแลขำ นายกเทศมนตรีตำบลโคกศรีในขณะนั้น ได้รับการแต่งตั้งให้ดำรงตำแหน่งประธานสโมสรเป็นคนแรก
โดยสโมสรลงแข่งขันอย่างเป็นทางการเป็นนัดแรกเมื่อวันที่ 14 กุมภาพันธ์ พ.ศ. 2553 ในลีกภูมิภาค ดิวิชั่น 2 นัดที่เสมอกับสุรินทร์ เอฟซี 2–2 ที่สนามกีฬาศรีณรงค์ ซึ่งในการแข่งขันฤดูกาลแรก แม้สโมสรจะได้รับเงินสนับสนุนจากการการกีฬาแห่งประเทศไทย แต่ก็ยังไม่เพียงพอต่อการบริหารสโมสรทำให้ต้องมีการระดมทุนเพื่อหาเงินมาสนับสนุนระหว่างฤดูกาล และจบฤดูกาลด้วยอันดับที่ 11 ในตารางคะแนน
ฤดูกาล 2554 จากปัญหาทางด้านการเงินภายในสโมสร รวมไปถึงปัญหาทางด้านการบริหารทีม ทำให้นายประจักษ์ ภูแลขำ นายกเทศบาลตำบลโคกศรี ซึ่งเป็นประธานสโมสรประกาศขายทีมในราคาเพียง 8 แสน 5 หมื่นบาท ต่อได้มีการแต่งตั้งให้นายอธิคม จันทนา เข้ามาเป็นประธานสโมสรและเป็นผู้บริหารทีมคนใหม่ แต่หลังจากเข้ามารับตำแหน่งประธานสโมสรได้แค่ 1 เดือน นายอธิคม จันทนา กลับถูกเจ้าหน้าที่ตำรวจจากกองกำกับการสืบสวนภูธรจังหวัดกาฬสินธุ์จับกุมในคดีอาญา อย่างไรก็ตามแม้จะมีความวุ่นวายเกิดขึ้นแต่สโมสรก็ยังจบฤดูกาลด้วยอันดับที่ 8
ฤดูกาล 2555 สโมสรได้นายชานุวัฒน์ วรามิตร เข้ามาเป็นประธานสโมสรคนใหม่
ลีกภูมิภาค ดิวิชัน 2 ปี 2553
Kalasin Football Club Official Site
สโมสรฟุตบอลจังหวัดหนองคาย
สโมสรฟุตบอลจังหวัดหนองคาย เป็นสโมสรฟุตบอลอาชีพในประเทศไทย ตั้งอยู่ที่อำเภอเมืองหนองคาย จังหวัดหนองคาย ปัจจุบันลงแข่งขันในระดับ ลีกภูมิภาค ดิวิชั่น 2 (ภาคตะวันออกเฉียงเหนือ)
กระแสกีฬาฟุตบอลไทยลีกตั้งแต่ปีที่ผ่านมาประสบความสำเร็จอย่างไม่น่าเชื่อ ประชาชนหันมาสนใจเชียร์ฟุตบอลไทยลีกมากขึ้น เป็นแรงกระตุ้นให้แต่ละจังหวัดสร้างทีมนักเตะประจำจังหวัดของตัวเอง ซึ่งสมาคมกีฬาจังหวัดหนองคาย ได้ร่วมกับ อบจ.หนองคาย จัดตั้งทีมฟุตบอลเป็น “หนองคายเอฟซี” โดยได้เปิดรับสมัครนักเตะในจังหวัดหนองคายและใกล้เคียงมาเข้าทีม มีนักเตะมาสมัคร 76 คน คณะกรรมการคัดเลือกเหลือ 35 คน อายุระหว่าง 17-28 ปี มีทั้งนักเรียน นักศึกษา และวัยทำงานที่มีความสามารถด้านการกีฬา โดยเป็นคนหนองคายแท้ ๆ ร้อยละ 80 อีกร้อยละ 20 เป็นผู้ที่มาทำงานและศึกษาในจังหวัดหนองคาย เบื้องต้นมีนายนันทชัย สุทธิวงศ์ เป็นหัวหน้าผู้ฝึกสอน มีผู้ฝึกสอนเป็นอาจารย์จากโรงเรียนกีฬาจังหวัดหนองคาย 3 คน ส่วนผู้จัดการทีมนั้นยังไม่มีการแต่งตั้งเป็นทางการ แต่จะใช้การบริหารโดยสมาคมกีฬา จ.หนองคายไปก่อน
สำหรับการแข่งขัน “ฟุตบอลลีกภูมิภาค” ในปี 2553 สโมสรหนองคายเอฟซี นัดแรกจะนำทีมนักเตะไปเยือน จ.เลย ในวันที่ 14 ก.พ.นี้ ซึ่งระหว่างนี้จะทำการฝึกซ้อมและเก็บตัวนักเตะที่สนามกีฬากลางจังหวัดหนองคาย โดย อบจ.หนองคาย ได้อนุมัติงบประมาณสนับสนุนการบริหารจัดการทีมฟุตบอลหนองคายเอฟซี เบื้องต้น 3 ล้านบาท
ชุดลีกภูมิภาคดิวิชั่น 2 ปี 2556
หนองคาย เอฟที 
หนองคาย เอฟที 
หนองคาย เอฟที 
หนองคาย เอฟที 
หนองคาย เอฟที 
เจดับบิว รังสิต เอฟซี 
หนองคาย เอฟที 
เจดับบิว รังสิต เอฟซี 
แพร่ ยูไนเต็ด  
หนองคาย เอฟที 
นครหลวงเวียงจันทน์ 
พิจิตร เอฟซี 
หนองคาย เอฟที 
สมุทรปราการ เอฟซี 
-
อุตรดิตถ์ หมอเส็ง 
อุดรธานี เอฟซี
หนองคาย เอฟที 
หนองคาย เอฟที 
สมุทรสาคร เอฟซี 
หนองคาย เอฟที 
นครราชสีมา เอฟซี 
สกลนคร เอฟซี
หนองคาย เอฟที 
สมุทรปราการ เอฟซี 
เชียงราย ซิตี้
หนองคาย เอฟที
สโมสรฟุตบอลยโสธร
สโมสรฟุตบอลยโสธร หรือ ยโสธร เอฟซี เป็นสโมสรฟุตบอลอาชีพในประเทศไทยโดยเป็นทีมจากจังหวัดยโสธร ปัจจุบันเล่นใน ไทยลีก 4 โซนภาคตะวันออกเฉียงเหนือ
เมื่อปี พ.ศ. 2550 ได้มาดำรงตำแหน่งเป็นรองผู้ว่าราชการจังหวัดยโสธร และได้นำทีมฟุตบอลเยาวชนไปแข่งขันในกีฬาเยาวชนแห่งชาติ ที่จังหวัดสุราษฎร์ธานี นอกจากนั้น ก็ได้แชมป์ชนะเลิศฟุตบอล อายุไม่เกิน 18 ปี ที่เป็นตัวแทนเขต 3 ไพรม์มินิสเตอร์ ต่อมาจึงได้ร่วมกับองค์การบริหารส่วนจังหวัดยโสธรและเทศบาลเมือง จัดตั้งสโมสรฟุตบอลยโสธรยูไนเต็ดขึ้น ก้าวสู่ฟุตบอลอาชีพ โดยมีผู้ฝึกฝึกสอน จำนวน 3 คน คือ เอกสุทธชัย ไชยวิเศษ, พูลศักดิ์ วิเศษแก้ว และ นคร แสนวงษ์ เป็นผู้ฝึกสอน โดยเมื่อวันที่ 16 พฤศจิกายน พ.ศ. 2561 ทางสโมสรได้ประกาศแต่งตั้ง หม่ำ จ๊กมก หรือ เพ็ชรทาย วงศ์คำเหลา ศิลปินตลกชื่อดังของเมืองไทยชาวจังหวัดยโสธร เป็นประธานสโมสรคนใหม่
สนามเหย้าทางสโมสร "สิงห์บั้งไฟโก้" ยโสธร ยูไนเต็ด จะใช้สนามกีฬากลางสวนสาธารณะพญาแถน ขณะนี้นายสฤษดิ์ ประดับศรี นายกอบจ.ยโสธร เจ้า ของพื้นที่อนุญาตให้สโมสรสิงห์บั้งไฟโก้ ยโสธร ยูไนเต็ด ใช้เป็นสนามกีฬากลางสวนสาธารณะพญาแถนเป็นสนามเหย้าของสโมสรไปจนกว่าจะเข้าร่องเข้ารอย ทางสโมสรถึงจะมองหาสถานที่สร้างสนามส่วนตัวของสโมสร และต้องขอขอบคุณทางนายก อบจ. ยโสธร ที่จัดงบประมาณกว่า 1 ล้านบาท เพื่อปรับปรุงสนามโดยการปลูกหญ้าให้เขียวขจี และปรับปรุงห้องพักเก็บ ตัวนักเตะ ที่อยู่ด้านใต้อัฒจันทร์นั่งชมฟุตบอลบริเวณสนามกีฬากลาง
สโมสรฟุตบอลหนองบัว พิชญ
สโมสรฟุตบอลหนองบัว พิชญ เป็นสโมสรฟุตบอลในประเทศไทย และเป็นสโมสรฟุตบอลประจำจังหวัดหนองบัวลำภู ตั้งอยู่ที่ตำบลหนองบัว, อำเภอเมือง จังหวัดหนองบัวลำภู ปัจจุบันแข่งขันในระดับไทยลีก 2
โดยสโมสรก่อตั้งขึ้นในปี พ.ศ. 2553 ในชื่อ "กฟผ. หนองบัวลำภู ยูไนเต็ด" และส่งทีมเข้าร่วมการแข่งขันในลีกภูมิภาค ดิวิชัน 2 ฤดูกาล 2553 เป็นฤดูกาลแรก ก่อนจะเปลี่ยนชื่อเป็น "หนองบัวลำภู เอฟซี" ในฤดูกาล 2554 และลงแข่งขันภายใต้ชื่อนี้จนถึงฤดูกาล 2557
หลังจบฤดูกาล 2557 สโมสรได้มีการเปลี่ยนแปลงผู้บริหาร โดยสุเทพ ภู่มงคลสุริยะ ผู้เป็นเจ้าของวิทยาลัยพิชญบัณฑิต ซึ่งเป็นสถาบันการศึกษาเอกชนในจังหวัดหนองบัวลำภู รวมไปถึงสถาบันอื่นๆในเครือ ได้เข้ามาเป็นผู้บริหารคนใหม่ จึงได้เปลี่ยนโลโก้และชื่อสโมสรเป็นหนองบัว พิชญ และลงลงแข่งขันภายใต้ชื่อใหม่เป็นครั้งแรกในฤดูกาล 2558 ในฤดูกาล 2560 ถือเป็นปีแรกที่สโมสรได้ก้าวสู่เวทีลีกพระรอง ทางสโมสรได้แต่งตั้ง โค้ชชัช ชัชชัย พหลแพทย์ ที่ปรึกษาสโมสร เป็นผู้จัดการทีม เพื่อผนึกกำลังกับ ธีระเวคินที สีหะวงค์ สู้ศึก ไทยลีก2
ในปี พ.ศ. 2553 สมาคมกีฬาจังหวัดหนองบัวลำภู ได้ก่อตั้งสโมสรฟุตบอลของจังหวัดขึ้น โดยนายวัชระ ลีประเสริฐกุล นายกเทศมนตรี เมืองหนองบัวลำภูในขณะนั้น ในฐานะประธานสมาคมกีฬาจังหวัดหนองบัวลำภู ได้เข้ามารับตำแหน่งประธานสโมสรคนแรก และได้รับการสนับสนุนทางด้านงบประมานจากการไฟฟ้าฝ่ายผลิตแห่งประเทศไทย ภาคตะวันออกเฉียงเหนือ
สโมสรเริ่มส่งทีมเข้าร่วมการแข่งขันในลีกภูมิภาค ดิวิชัน 2 เป็นครั้งแรกในฤดูกาล 2553 ภายใต้ชื่อว่า กฟผ. หนองบัวลำภู ยูไนเต็ด ได้รับฉายาว่า "สายฟ้าภูพานคำ" โดยมีสุทิน ศรีทอง เป็นผู้ฝึกสอนคนแรก และลงแข่งขันอย่างเป็นทางการเป็นนัดแรกเมื่อวันที่ 14 กุมภาพันธ์ 2553 ในลีกภูมิภาค ดิวิชัน 2 โซนภาคตะวันออกเฉียงเหนือ นัดที่บุกไปชนะสโมสรอุดรธานี เอฟซี 0–1 ที่สนามกีฬาสถาบันการพลศึกษา วิทยาเขตอุดรธานี ก่อนจะจบฤดูกาลด้วยอันดับที่ 10 ในโซนภาคตะวันออกเฉียงเหนือ
ฤดูกาล 2554 สโมสรเปลี่ยนมาใช้ชื่อว่า หนองบัวลำภู เอฟซี โดยได้รับฉายาใหม่ว่า "ปลาไหลไฟฟ้า"
สโมสรฟุตบอลจังหวัดอ่างทอง
สโมสรฟุตบอลจังหวัดอ่างทอง เป็นสโมสรฟุตบอลอาชีพในประเทศไทยโดยเป็นทีมจากจังหวัดอ่างทอง บริหารงานและควบคุมโดยบริษัท อ่างทอง เอฟซี จำกัด ปัจจุบันเล่นใน ไทยลีก 2
อ่างทอง เอฟซี ก่อตั้งสโมสรในปี พ.ศ. 2553 ภายใต้การดูแลของ ส.ส.ภราดร ปริศนานันทกุล นักการเมืองหนุ่มไฟแรง โดยร่วมนาย สุรเชษฐ์ นิ่มสกุล นายกองค์การบริหารส่วนจังหวัดอ่างทอง นาย อำนาจ เดชทองคำ นั่งเก้าอี้โค้ชใหญ่ และมีที่ปรึกษาอย่าง นายสมศักดิ์ ปริศนานันทกุล โดยในเริ่มแรกได้ใช้สนามสถาบันการพลศึกษา วิทยาเขตอ่างทองเป็นสนามเหย้า ต่อมาเมื่อสนามกีฬาจังหวัดอ่างทองขององค์การบริหารส่วนจังหวัดอ่างทองสร้างเสร็จจึงเปลี่ยนมาใช้สนามกีฬาจังหวัดอ่างทองเป็นสนามเหย้าแทน โดยในปีแรกที่ส่งทีมเข้าร่วมการแข่งขันสามารถจบฤดูกาลได้ในอันดับที่ 13 จากทีมที่เข้าร่วมการแข่งขันทั้งหมด 16 ทีม
ในฤดูกาล 2554 อ่างทองเอฟซี ได้ปรับปรุงทีมหลายอย่าง มีการซื้อนักเตะต่างชาติเข้ามาร่วมทีม นำนักเตะชาวอ่างทองที่ไปค้าแข้งอยู่ทีมอื่น ๆ กลับมาช่วยเล่นให้บ้านเกิดหลายคน สามารถสร้างผลงานได้ดีจนจบเลกแรกด้วยอันดับ 5
สโมสรฟุตบอลเมืองกาญจน์
สโมสรฟุตบอลเมืองกาญจน์ เป็นสโมสรฟุตบอลอาชีพในประเทศไทยโดยเป็นทีมจากจังหวัดกาญจนบุรี ปัจจุบันเล่นใน ลีก ดิวิชั่น 2
"ค้างคาวมหากาญจน์"เมืองกาญจน์ เอฟซี สโมสรประจำลีกภูมิภาคดิวิชั่น 2 ที่ตัดสินใจเข้าร่วมการแข่งขันฟุตบอลอาชีพของเมืองไทยในปี 2009 และก็นับเป็นครั้งแรกของพวกเขาอีกด้วย เมื่อผู้ใหญ่ภายในจังหวัดเห็นชอบว่ากาญจนบุรีควรที่จะมีทีมฟุตบอลอาชีพขึ้นมาแบบจริงจัง และนั้นก็เป็นที่มาของสโมสรเมืองกาญจน์ เอฟซี ซึ่งพวกเขาได้ตั้งสมญานามของตัวเองขึ้นมาว่า"ค้างคาวมหากาญจน์" พร้อมโลโก้ประจำสโมสรที่เป็นรูปค้างคาว ซึ่งสาเหตุที่ต้องใช้สัตว์ชนิดนี้เป็นโลโก้ประจำสโมสรนั้นมาจากค้างคาวคุณกิตติที่เป็นสัตว์เลี้ยงลูกด้วยนมที่เล็กที่สุดในโลกซึ่งถูกค้นพบที่จังหวัดกาญจนบุรีเป็นครั้งแรกนั่นเอง
สโมสรเมืองกาญจน์ เอฟซี ก่อตั้งขึ้นโดน สจ.เจี๊ยบ ชูศักดิ์ แม้นทิม พร้อมกันนั้นก็ได้ทีมงานมืออาชีพอย่าง "โค้ชติ" ฐิติ สุโกรัตน์(เฮดโค้ช)พร้อมด้วย อดุลย์ แจ่มแจ้ง(ผช.ผู้ฝึกสอน) และ สุดใจ ธนะวัตต์(ผช.ผู้ฝึกสอน) ที่คลุกคลีกับฟุตบอลภายในเมืองกาญจน์เป็นอย่างดีอยู่แล้ว พร้อมกับเตรียมช่วยกันพาเมืองกาญจน์ เอฟซีลุยศึกดิวิชั่น 2 ฤดูกาลหน้า โดยการสู้ศึกลีกภูมิภาคดิวิชั่น2ฤดูกาล2010 ทีมน้องใหม่อย่าง"เมืองกาญจน์ เอฟซี"ก็จะปักหลักใช้สนามกีฬากลางจังหวัดกาญจนบุรี (กลีบบัว) ที่เคยผ่านศึกไทยพรีเมียร์ลีกมาแล้วกับ ทีโอที เอฟซี รวมไปถึงกีฬารายการสำคัญๆ เช่น กีฬาเยาวชนแห่งชาติ โดยสามารถรองรับแฟนฟุตบอลได้ถึง 18,000 คน เป็นสังเวียนเหย้า
หลังจากนั้นในปี 2012 สโมสรประสบปัญหาขาดสภาพคล่องทางการเงิน ทำให้ อิศเรศ รัศมีฤกษ์เศรษฐ์ (เสี่ยแบงค์) ได้เข้ามาเทคโอเวอร์สโมสรก่อนจบฤดูกาล 2012 และได้ทำการเปลี่ยนชื่อสโมสรเป็น "เมืองกาญจน์ ยูไนเต็ด"ไโดยดึง ประเทศ บุญยงค์ (นายกเทศมนตรีทองผาภูมิ)เป็นผู้จัดการทีม และได้ ประเสิรฐ ช้างมูล (อดีตนักเตะทีมชาติไทย,ผู้ฝึกสอนเยาวชนอินทรีย์เพื่อนตำรวจ)มาเป็นผู้ฝึกสอน
คณะที่ปรึกษากิตติศักดิ์
คณะกรรมการบริหารสโมสรฟุตบอลเมืองกาญจน์
ผู้ฝึกสอน
ผู้สนับสนุน
ชุด ลีกภูมิภาค ดิวิชัน 2 2556
หมายเหตุ
ทีมอันดับที่ 1และ 2 ของแต่ละภาค รวม 10 ทีม
และอันดับ 3 ที่ดีที่สุด 2 ทีมจากโซนภาคตะวันออกเฉียงเหนือ /ภาคเหนือ / ภาคกลางและตะวันออก อีก 2 ทีม
รวมเป็น 12 ทีม เข้ารอบแชมเปี้ยนส์ลีก
รอบแชมเปี้ยนส์ลีก
แบ่งกลุ่มออกเป็น 2 กลุ่มๆละ 6 ทีม แข่งแบบพบกันหมดในกลุ่ม เหย้า-เยือน
ทีมอันดับที่ 1 และ 2 ของแต่ละกลุ่มเลื่อนชั้นสู่ดิวิชั่น 1
สโมสรฟุตบอลจังหวัดเพชรบุรี
สโมสรฟุตบอลจังหวัดเพชรบุรี เป็นสโมสรฟุตบอลอาชีพในประเทศไทยโดยเป็นทีมจากจังหวัดเพชรบุรี ปัจจุบันเล่นใน ลีก ดิวิชั่น 2
หลังจากเสร็จสิ้นการประชุมคณะอนุกรรมการพิจารณาคุณสมบัติทีมที่เข้าร่วมการแข่งขันฟุตบอลลีกภูมิภาคดิวิชั่น 2 เมื่อวันที่ 1 ธ.ค. 52 เพื่อหาข้อสรุปเกี่ยวกับสโมสรฟุตบอลอาชีพในระดับภูมิภาคที่จะเข้าร่วมการแข่งขันประจำซีซั่น 2010 ซึ่งเราก็จะเห็นได้ว่ามีหลายๆสโมสรผุดใหม่ขึ้นมาเพื่อเตรียมโม่ศึกฟุตบอลอาชีพรายการนี้โดยเฉพาะ
ไม่เว้นแม้แต่เหล่าขุนพล “นักสู้วัวทโมน” เพชรบุรี เอฟซี ภายใต้การนำทัพของโต้โผใหญ่อย่าง “ชัยยะ อังกินันทน์” นายกองค์การบริหารส่วนจังหวัดเพชรบุรีในฐานะประธานสโมสร เพชรบุรี เอฟซี พร้อมคณะกรรมการสโมสร ซึ่งก็ได้จัดงานแถลงข่าวเปิดตัวการจัดตั้งทีมฟุตบอลเพชรบุรี เอฟซี อย่างเป็นทางการไปแล้วเมื่อวันที่ 14 ธ.ค.52 ตามนโยบายของรัฐบาลรวมถึงแผนยุทธศาสตร์การพัฒนาจังหวัดเพื่อให้เยาวชนรวมถึงประชาชนทั่วไปภายในจังหวัดเพชรบุรีมีความรักในการออกกำลังกาย และเล่นกีฬาแถมยังเป็นการส่งเสริมสุขภาพอนามัยก่อให้เกิดความสามัคคีรวมถึงการมีส่วนร่วมในการชมและเชียร์ทีมฟุตบอลจังหวัดบ้านเกิด อีกทั้งยังเป็นการพัฒนาและส่งเสริมการสร้างอาชีพให้แก่เด็กและเยาวชนเพื่อพัฒนาสู่อาชีพ, การส่งเสริมการท่องเที่ยวของจังหวัดเพชรบุรีอีกทางหนึ่งอีกด้วย
และหลังจากที่ได้มีการประกาศแต่งตั้งคณะทีมงานในการดูแลทีมฟุตบอลขึ้นมาอย่างเป็นทางการอย่าง “เฮียเซี๊ยะ”สาโรจน์ ธีรจารุกุล ปธ.สภา อบจ.เพชรบุรี รวมถึงเลขาฯ และฝ่ายการเงินสโมสร เพชรบุรี เอฟซี พร้อมด้วย วิโรจน์ นุชถาวร ผู้จัดการทีม รวมถึง สมชาย มากมูล กุนซือลูกหม้อเจ้าของดีกรีบีไลเซนส์ให้เข้ามาดูแลทีมแบบเต็มตัวในการลุยศึก ด.2 ซีซั่นหน้า
สโมสรฟุตบอลจังหวัดเพชรบุรี ใช้สนามกีฬากลาง จ.เพชรบุรี(สนามกีฬาดอนคาน)เป็นรังเหย้า โดยในส่วนของสนามแข่งขันที่ได้มีการปรับปรุงพื้นสนามหญ้าแบบใหม่หมด พร้อมกับได้มีการซ่อมแซมในส่วนของบริเวณที่ไม่เรียบร้อยให้มีความพร้อมรับศึกการแข่งขันต่างๆ ที่จะเกิดขึ้น รวมถึงตัวอัฒจันทร์ที่ได้มีการปรับแต่งให้มีความสมบูรณ์ด้วยการทาสีสลับระหว่างสีแดง-น้ำเงิน แลเห็นแล้วดูมีความสดใสเพื่อรองรับบรรดาแฟนคลับเมืองเพชร ที่จะเข้ามาสร้างสีสันประจำการแข่งขันในฤดูกาลหน้า ซึ่งสนามกีฬากลาง จ.เพชรบุรี ตอนนี้สามารถรองรับแฟนบอลได้ประมาณ 3,000 คน แต่หากหลังจากที่ทางด้าน ชัยยะ อังกินันทน์ นายกอบจ.เพชรบุรีในฐานะประธานสโมสรเพชรบุรี เอฟซี มีแผนที่จะยกระดับสนามเหย้าแห่งนี้ให้มีความพร้อมรองรับการแข่งขันในระดับนานาชาติ ด้วยงบประมาณที่ตั้งไว้ราว 30 ล้านบาท พร้อมกับจะมีการก่อสร้างอัฒจันทร์เพิ่มเติม ซึ่งก็คาดว่าหากทุกอย่างเสร็จสมบูรณ์ ก็จะสามารถจุผู้ชมได้มากถึง 5,500 คนเลยทีเดียว ส่วนในเรื่องความสว่างของไฟสนามก็จะเป็นอย่างแรกที่ทางเพชรบุรี เอฟซี จะเร่งดำเนินการให้เป็นไปตามมาตรฐานของสมาคมฟุตบอลฯ กำหนดนั้นคือ 1,000 ลักซ์ เพราะจากแผนที่วางเอาไว้สำหรับการแข่งขันซีซั่น 2010นั่นคือเกมในบ้าน เพชรบุรี เอฟซี จะแข่งขันกันในช่วงเวลา 17.00 น. เพื่อรอให้แฟนฟุตบอลชาวเพชรบุรีใช้เวลาหลังเลิกงานเข้าไปให้กำลังใจสโมสรฟุตบอลบ้านเกิดได้อย่างไม่มีติดขัด
ดิวิชั่น 2 โซนภาคกลางและตะวันออก ปี 2555-2556
หมายเหตุ
ทีมอันดับที่ 1และ 2 ของแต่ละภาค รวม 10 ทีม
และอันดับ 3 ที่ดีที่สุด 2 ทีมจากโซนภาคตะวันออกเฉียงเหนือ /ภาคเหนือ / ภาคกลางและตะวันออก อีก 2 ทีม
รวมเป็น 12 ทีม เข้ารอบแชมเปี้ยนส์ลีก
รอบแชมเปี้ยนส์ลีก
แบ่งกลุ่มออกเป็น 2 กลุ่มๆละ 6 ทีม แข่งแบบพบกันหมดในกลุ่ม เหย้า-เยือน
ทีมอันดับที่ 1 และ 2 ของแต่ละกลุ่มเลื่อนชั้นสู่ดิวิชั่น 1
ลีกภูมิภาคดิวิชั่น 2 ภาคกลางและตะวันออก
สโมสรฟุตบอลปราจีนบุรี ยูไนเต็ด
สโมสรฟุตบอลปราจีนบุรี ยูไนเต็ด เป็นสโมสรฟุตบอลอาชีพในประเทศไทยโดยเป็นทีมจากจังหวัดปราจีนบุรี ปัจจุบันเล่นใน ลีก ดิวิชั่น 2
สโมสรฟุตบอลปราจีนบุรี ยูไนเต็ด ส่งทีมเข้าร่วมการแข่งขันลีกภูมิภาคในปี พ.ศ. 2553 เป็นปีแรก โดยเข้าร่วมในการแข่งขันลีกภูมิภาคดิวิชั่น 2 ภาคกลางและตะวันออก โดยงบประมาณในการทำทีมมี 2 ล้านบาท โดยได้รับการสนับสนุนจากสมาคมกีฬาจังหวัดปราจีนบุรี อบจ.ปราจีนบุรี และได้รับการสนับสนุนชุดแข่งขันและชุดฝึกซ้อม จากบ.ตาบูโด้ เป็นเงินประมาณ 5 แสนบาท โดยจุดประสงค์ในการก่อตั้งสโมสรนั้น เพื่อให้เด็กเยาวชนในจังหวัดปราจีนบุรัได้มีเวทีทดสอบฝีเท้า เพื่อหาประสบการณ์ในการเล่นฟุตบอล และพัฒนาไปสู่การเล่นฟุตบอลระดับอาชีพในอนาคต และเป็นการส่งเสริมให้เยาวชนในจังหวัดได้หันมาเล่นกีฬาฟุตบอล และใช้เวลาว่างให้เกิดประโยชน์
สนามกีฬากลางจังหวัดปราจีนบุรี มีการปรับปรุงพื้นสนามและติดแอร์ห้องพักนักเตะและนักกีฬา รวมทั้งห้องพักผู้ตัดสิน ถือว่าเป็นสนามแข่งในแถบภาคกลางที่ได้มาตรฐานและพร้อมที่จะรองรับการแข่งขันฟุตบอลในระดับอาชีพ
ยูโรเค้ก ไทยลีก 4 ปี 2560
1. ชนะเกียรติ นิ่มมา (GK)
25.ภาสกร สมทอง (GK)
45.ศุภโชค ภูคำ (GK)
3.มานพ เซมรัมย์ (DF)
4.WILLIAM KAMANDE (DF)
6.ธนกฤต ปันจันทร์ (DF)
15.ณัฐวุฒิ แสงชมพู (DF)
19.ผดุงศักดิ์ นาคพงษ์ (DF)
21.ทศพล ชัยคุ้ม (DF)
22.รัฐกรณ์ ทรัพย์ประสาท (DF)
30.ไพรัช สุขแสวง (DF)
33.พงศธร วงษ์รัตน์ (DF)
7.ปิยะกิตติ์ เอียงประยูร (MF)
10.กิตติธัช เปรมแจ่ม (MF)
11.วุฒิพงษ์ ศรีกสิกิจ (MF)
14.อภิสิทธิ์ อำนาจ (MF)
16.ชัยอนันต์ ลำเจียก (MF)
27.ธนากร พลชามาตร์ (MF)
29.ธนากร อุดมลาภ (MF)
31.ศุภรัตน์ อนันตกูล (MF)
32.ปกเกล้า ลิ้มวัฒนะ (MF)
34.พลางกรู แสนกล้า (MF)
8.AKIRA NIIHO (ST)
9.MUSTAFA KASOLO (ST)
12.พีรวัฒน์ มั่นสัมฤทธิ์ (ST)
13.จิระพงศ์ ไชยแสง (ST)
17.BOATENG KWABENA (ST)
20.เกียรติคุณ วัดล้อม (ST)
28.ธนากรณ์ ดอนลาดลี (ST)
35.สุขสันต์โชติ สาสุข (ST)
36.รัชพล อุดมศักดิ์ (ST)
หมายเหตุ
ทีมอันดับที่ 1และ 2 ของแต่ละภาค รวม 10 ทีม
และอันดับ 3 ที่ดีที่สุด 2 ทีมจากโซนภาคตะวันออกเฉียงเหนือ /ภาคเหนือ / ภาคกลางและตะวันออก อีก 2 ทีม
รวมเป็น 12 ทีม เข้ารอบแชมเปี้ยนส์ลีก
รอบแชมเปี้ยนส์ลีก
แบ่งกลุ่มออกเป็น 2 กลุ่มๆละ 6 ทีม แข่งแบบพบกันหมดในกลุ่ม เหย้า-เยือน
ทีมอันดับที่ 1 และ 2 ของแต่ละกลุ่มเลื่อนชั้นสู่ดิวิชั่น 1
สโมสรฟุตบอลปทุมธานี ยูไนเต็ด
สโมสรฟุตบอลปทุมธานี ยูไนเต็ด เป็นสโมสรฟุตบอลในประเทศไทย ตั้งอยู่ที่ตำบลบึงน้ำรักษ์ อำเภอธัญบุรี จังหวัดปทุมธานี ปัจจุบันลงแข่งขันในระดับไทยลีก 4
โดยสโมสรฟุตบอลปทุมธานี ยูไนเต็ด ถือเป็นสโมสรที่เปลี่ยนผู้บริหาร เปลี่ยนสนามเหย้า รวมถึงชื่อสโมสรมาแล้วหลายครั้ง โดยก่อตั้งในชื่อ ปทุมธานี เอฟซี และเปลี่ยนชื่อเป็น ปทุมธานี กปน. ยูไนเต็ด , ปทุมธานี วิสต้าวิลล์ ยูไนเต็ด และ ปทุมธานี ยูไนเต็ด
สโมสรก่อตั้งขึ้นในปี พ.ศ. 2553 โดยองค์การบริหารส่วนจังหวัดปทุมธานี ภายใต้ชื่อว่า สโมสรฟุตบอลปทุมธานี หรือ ปทุมธานี เอฟซี มีนาย ชาญ พวงเพ็ชร์ นายกองค์การบริหารส่วนจังหวัดปทุมธานีในขณะนั้นเป็นประธานสโมสรคนแรก และส่งทีมเข้าร่วมการแข่งขันในรายการของสมาคมฟุตบอลแห่งประเทศไทยเป็นครั้งแรก ในการแข่งขันลีกภูมิภาค ดิวิชัน 2 ฤดูกาล 2553 โดยใช้สนามกีฬาธรรมศาสตร์ รังสิต เป็นสนามเหย้า ก่อนจะจบฤดูกาลแรกด้วยอันดับที่ 10
หลังจบฤดูกาลแรก นายชาญ พวงเพ็ชร์ ได้ลาออกจากตำแหน่งประธานสโมสร ทำให้สโมสรขาดสภาพคล่องทางการเงิน โดยสโมสรได้นายวีระศักดิ์ ฮาดดา นายกองค์การบริหารส่วนตำบลคลองสาม เข้ามาทำหน้าที่ประธานสโมสรคนต่อมา และมีการเจรจากับผู้บริหารของโรงพยาบาลนวนคร เพื่อเข้ามาเป็นผู้สนับสนุนหลักของสโมสร โดยสโมสรได้เตรียมเปลี่ยนชื่อเป็นปทุมธานี-นวนคร เอฟซี ตามผู้สนับสนุนหลักในฤดูกาล 2554
ฤดูกาล 2554 สโมสรใช้ชื่อในการแข่งขันว่า ปทุมธานี-นวนคร เอฟซี และเปลี่ยนมาใช้สนามฟุตบอลหมู่บ้านธนารมย์ เป็นสนามเหย้า แต่ทำการแข่งขันไปได้เพียง 2 เดือน ก็ต้องประสบปัญหาผู้สนับสนุนหลักถอนตัว ทำให้สโมสรต้องเปลี่ยนกลับมาใช้ชื่อว่า ปทุมธานี เอฟซี ตามเดิม และต้องย้ายสนามเหย้าอีกครั้ง เมื่อสนามฟุตบอลหมู่บ้านธนารมย์ ได้ถูกใช้เป็นสนามฝึกซ้อมของสโมสรฟุตบอลโอสถสภา ทำให้ไม่สามารถใช้งานเป็นสนามเหย้าได้ สโมสรจึงได้เปลี่ยนมาใช้สนามกีฬาเฉลิมพระเกียรติ คลอง 6 อำเภอธัญบุรี เป็นสนามเหย้าแทน และแข่งขันจนจบฤดูกาล โดยสโมสรจบฤดูกาลด้วยอันดับที่ 14 หรืออันดับ 3 จากท้ายตาราง ในโซนกรุงเทพและตะวันออก
สโมสรฟุตบอลสระแก้ว
สโมสรฟุตบอลสระแก้ว เป็นสโมสรฟุตบอลอาชีพในประเทศไทย ตั้งอยู่ที่อำเภอเมือง จังหวัดสระแก้ว ปัจจุบันลงแข่งขันในระดับ ไทยลีก 3
โดยสโมสรก่อตั้งขึ้นในปี พ.ศ. 2553 ในชื่อ "สระแก้ว ยูไนเต็ด" ก่อนจะเปลี่ยนชื่อเป็น "สระแก้ว ซิตี้" และ เปลี่ยนเป็น "สโมสรฟุตบอลสระแก้ว หรือ สระแก้ว เอฟซี" ในปัจจุบัน
สโมสรก่อตั้งขึ้น ในปี พ.ศ. 2553 ในชื่อ สระแก้ว ยูไนเต็ด โดยนายสรวงศ์ เทียนทอง ซึ่งเป็นสมาชิกสภาผู้แทนราษฎร จังหวัดสระแก้ว ในขณะนั้น โดยได้ส่งทีมเข้าร่วมการแข่งขันลีกภูมิภาค ดิวิชัน 2 ฤดูกาล 2553 กลุ่มภาคกลางและตะวันออก เป็นฤดูกาลแรก
ในการแข่งขันฤดูกาลแรก สโมสรได้รับฉายาว่า "ผีเสื้อไฟ" และใช้สนามกีฬากลางอำเภออรัญประเทศ เป็นสนามเหย้า โดยสโมสรลงแข่งขันอย่างเป็นทางการนัดแรกเมื่อวันที่ 14 กุมภาพันธ์ พ.ศ. 2553 ในนัดที่แพ้สโมสรฟุตบอลเมืองกาญจน์ 3–0 ในฤดูกาลแรกสโมสรทำผลงานได้อย่างย่ำแย่เมื่อชนะเพียงแค่นัดเดียวตลอดทั้งฤดูกาล และแพ้ถึง 25 นัด ก่อนจะจบฤดูกาลด้วยอันดับสุดท้ายในตารางคะแนน
ฤดูกาล 2554 สโมสรเปลี่ยนชื่อเป็น สระแก้ว ซิตี้ โดยได้ฉายาว่า "โคราชัน" และเปลี่ยนมาใช้สนามกีฬากลางอำเภอวังน้ำเย็น เป็นสนามเหย้าแห่งใหม่ โดยจบฤดูกาลด้วยอันดับที่ 12
ฤดูกาล 2555 สโมสรเปลี่ยนชื่ออีกครั้งเป็น สระแก้ว เอฟซี โดยได้ฉายาว่า "นกงูเหล็ก" และพัฒนาผลงานขึ้นมาจนจบฤดูกาลด้วยอันดับที่ 6 ก่อนที่ในฤดูกาล 2556 สโมสรจะย้ายสนามเหย้าจากสนามกีฬากลางอำเภอวังน้ำเย็น มาใช้สนามกีฬาองค์การบริหารส่วนจังหวัดสระแก้ว และทำผลงานในลีกได้ดีจนจบฤดูกาลด้วยอันดับที่ 3
จนกระทั่งในปี พ.ศ. 2558 ได้มีการเปลี่ยนแปลงตำแหน่งประธานสโมสร โดยนาย ทรงยศ เทียนทอง นายกองค์การบริหารส่วนจังหวัดสระแก้ว ซึ่งเป็นพี่ชายของนายสรวงศ์ เทียนทองประธานสโมสรคนเดิม ได้เข้ามาเป็นประธานสโมสรคนใหม่ และในฤดูกาล 2559 สโมสรได้จดทะเบียนเป็นนิติบุคคลเพื่อดำเนินธุรกิจในรูปแบบบริษัท จำกัด ภายใต้ชื่อ บริษัท สระแก้ว เอฟซี จำกัด และจบฤดูกาลด้วยอันดับ 4 และได้เลื่อนชั้นขึ้นไปเล่นในไทยลีก 3 โดยนับเป็นการเลื่อนชั้นครั้งแรกของสโมสร
สโมสรใช้สนามเหย้าแห่งแรกคือสนามกีฬาอำเภออรัญประเทศ แต่ใช้ได้เพียงฤดูกาลเดียว ก็ได้ย้ายมาใช้สนามกีฬาอำเภอวังน้ำเย็น ในฤดูกาล 2554-2555
ตั้งแต่ฤดูกาล 2556 เป็นต้นมา สโมสรใช้สนามกีฬาองค์การบริหารส่วนจังหวัดสระแก้ว
สโมสรฟุตบอลจังหวัดนนทบุรี
สโมสรฟุตบอลจังหวัดนนทบุรี เป็นสโมสรฟุตบอลอาชีพในประเทศไทยโดยเป็นทีมจากจังหวัดนนทบุรี ปัจจุบันเล่นใน ลีก ดิวิชั่น 2
เมื่อวันศุกร์ที่ 12 ก.พ. 53 เวลา 16.00 น. ณ โรงแรมริชมอนด์ ชั้น 3 ห้องแซฟไฟร์ จ.นนทบุรี "อีกานนท์" นนทบุรี เอฟซี ทีมน้องใหม่ ในศึกฟุตบอลลีกภูมิภาคดิวิชั่น 2 ได้จัดงานแถลงข่าว เปิดตัวทีมอย่างเป็นทางการ โดยปธ.สโมสรนนทบุรี เอฟซี พล.ต.ต.วิชัย สังข์ประไพ ได้กล่าวถึงความมุ่งมั่นของทีมในฤดูกาลนี้ว่า "ทีมของเราเป็นทีมน้องใหม่ยังขาดประสบการณ์อยู่มาก ต้องขอขอบคุณทุกๆ ท่าน ที่ให้ความสนับสนุนที่มาร่วมงานในวันนี้ เราเพิ่งจะเป็นมืออาชีพ แต่เราก็มีความมุ่งมั่นอย่างสูง ที่จะพัฒนาฟุตบอลของเราให้ไปไกลกว่านี้ ไกลกว่าที่เป็นอยู่ และเราก็อยากให้ทีมของเราเป็นส่วนหนึ่ง ในการพัฒนาวงการฟุตบอลของไทยด้วย และที่สำคัญผมอยากให้คน นนทบุรี มีทีมที่เป็นของจังหวัดตัวเองเชียร์ซักที พวกเราตั้งใจทำกันอย่างมาก อยากให้แฟนๆ ช่วยกันสนับสนุนเยอะๆ"
สำหรับความหมายที่ใช้ฉายาว่า "อีกานนท์" นั้นท่าน ปธ.สโมสร ได้กล่าวเสริมเพิ่มอีกว่า "อีกานั้น เป็นสัตว์ที่เรียกได้ว่าฉลาดที่สุด และมีความสามัคคี รักพวกพ้อง ท่านลองดูได้ว่า อีกา ไปไหนจะไปเป็นกลุ่มไม่บินเดี่ยวๆ และตรงนี้เราได้เอามาแปลตรงที่ว่าความรักกัน มั่นคง สมัครสมานสามัคคีในหมู่พวกเราชาว นนทบุรี นั้นถือเป็นเรื่องสำคัญ"
และในการแข่งขันฟุตบอลลีกภูมิภาคดิวิชั่น 2 ในปีแรก ของ"อีกานนท์" นนทบุรี เอฟซี ทีมน้องใหม่ จบที่อันดับ 3 พลาดการไปแข่งขันต่อในรอบ แชมป์เปี้ยนลีกไปอย่างน่าเสียดาย โดยมีคะแนนเท่ากับอันดับ2 แต่แพ้ Head to Head ส่วนในปี 2554 อีกานนท์จบที่อันดับ 8 และจบที่อันดับ 18 ในปี 2555 ซึ่งเกือบทำให้ทีมต้องตกชั้น ในฤดูกาล 2556 ทีมจึงมีการเปลี่ยนแปลงโดยการดึงโค้ชอู๊ด สระราวุฒิ ตรีพันธ์ เข้ามาคุมทีม พร้อมได้กำลังเสริมจากนักเตะเยาวชนของทีม เอสซีจี เมืองทอง ยูไนเต็ด เข้ามาเสริมทีมจำนวนมาก จึงทำให้ผลงานดี และจบเลคแรกด้วยอันดับ 1 ของโซน แต่พอเข้าเลคที่สอง มีการเปลี่ยนครั้งใหญ่อีกครั้ง ทำให้ผลงานล่วงระนาว จนตกมาอยู่ท้ายตาราง และหลังจากนั้นทีมก็ทำผลงานไม่สู้ดีมาโดยตลอด จนปี 2559 ผู้บริหารกลับมาทุ่มทำทีมเองอีกครั้ง ผลงานในช่วงแรกไม่ดีนักแต่เข้าเลคสองผลงานเริ่มดีขึ้น แม้ว่าจะอยู่กลางๆตารางแต่ทีมสามารถโชว์ฟอร์มได้น่ากลัว ได้ทะลุผ่านเข้ารอบ 16 ทีมสุดท้านในฟุตบอล ช้าง เอฟเอคัพ
สโมสรฟุตบอลจังหวัดนนทบุรีใช้สนามกีฬาจังหวัดนนทบุรีเป็นสนามเหย้า โดยสนามมีความจุ 12,000 ที่นั่ง อยู่ติดกับศูนย์พละศึกษาจังหวัดนนทบุรีและโรงเรียนไทยรัฐวิทยา เดินทางเข้ามาในซอยถนนโยธาธิการ นนทบุรี 2002 หรือซอยโรงเรียนเตรียมอุดมศึกษาพัฒนาการนนทบุรี ติด ถนนราชพฤกษ์
จบอันดับที่ 3 ของลีก ดิวิชั่น 2 โซน กรุงเทพ-ปริมณฑล ประจำฤดูกาล 2553
จบอันดับที่ 8 ของลีก ดิวิชั่น 2 โซน กรุงเทพ-ปริมณฑล ประจำฤดูกาล 2554
จบอันดับที่ 18 ของลีก ดิวิชั่น 2 โซน กรุงเทพ-ปริมณฑล ประจำฤดูกาล 2555
จบอันดับที่ 11 ของลีก ดิวิชั่น 2 โซน กรุงเทพ-ปริมณฑล ประจำฤดูกาล 2556
จบอันดับที่ 11 ของลีก ดิวิชั่น 2 โซน ภาคกลางและตะวันตก ประจำฤดูกาล 2557
จบอันดับที่ 12 ของลีก ดิวิชั่น 2 โซน ภาคตะวันตก ประจำฤดูกาล 2558
สโมสรฟุตบอลมหาวิทยาลัยเกษตรศาสตร์
สโมสรฟุตบอลเกษตรศาสตร์ เป็นสโมสรฟุตบอล ในประเทศไทย เป็นตัวแทนสโมสรฟุตบอลอาชีพของ มหาวิทยาลัยเกษตรศาสตร์ ปัจจุบันลงแข่งขันในระดับ ไทยลีก 2
สโมสรฟุตบอลมหาวิทยาลัยเกษตรศาสตร์ ก่อตั้งในปี 2486 โดยเริ่มต้นส่งทีมเข้าร่วมการแข่งขันฟุตบอลระดับสมัครเล่นที่จัดขึ้นโดย สมาคมฟุตบอลแห่งประเทศไทย ในรายการ ฟุตบอลชิงถ้วยพระราชทานประเภท ง. และได้เลื่อนขึ้นมาแข่งขันในประเภท ค. และ ประเภท ข. รวมไปถึงการแข่งขันฟุตบอลระดับอุดมศึกษาตามลำดับ
จนกระทั่งสโมสรได้เข้ามาสู่การแข่งขันในระบบฟุตบอลลีกของประเทศไทยเป็นครั้งแรก เมื่อสามารถคว้าอันดับที่ 3 ได้ในการแข่งขัน ฟุตบอลชิงถ้วยพระราชทานประเภท ข. ประจำปี 2543 และได้สิทธิเลื่อนชั้นขึ้นไปเล่นใน ฤดูกาล 2544/45 ก่อนจะตกชั้นเป็นครั้งแรกเมื่อจบการแข่งขัน ฤดูกาล 2549
ใน ฤดูกาล 2550 สโมสรลงแข่งขันในดิวิชั่น 2 และทำผลงานได้อย่างย่ำแย่จนได้อันดับสุดท้ายของตารางคะแนน จนต้องตกชั้นออกจากระบบฟุตบอลลีก กลับไปแข่งขันในฟุตบอลชิงถ้วยพระราชทานประเภท ข. อีกครั้ง โดยนับเป็นการตกชั้นถึง 2 ครั้งติดต่อกันของสโมสร
ในปี 2551 สโมสรสามารถคว้าแชมป์ฟุตบอลชิงถ้วยพระราชทานประเภท ข. และกลับขึ้นมาสู่ดิวิชั่น 2 ได้สำเร็จ จนกระทั่งในปี 2554 สโมสรได้ตำแหน่งชนะเลิศ ลีกภูมิภาค 2554 โซนกรุงเทพมหานครและปริมณฑล โดยการนำทีมของ พนิพล เกิดแย้ม หัวหน้าผู้ฝึกสอนที่เคยนำสโมสร คว้าตำแหน่งชนะเลิศ ถ้วย ข. ได้สำเร็จเมื่อปี 2551 (โดยเป็นโค้ชร่วมกับ ภานุพงษ์ ฉิมผูก) แต่ผลงานในรอบแชมเปี้ยนส์ ลีก กลับไม่ดี โดยจบอันดับสุดท้ายมี 5 คะแนน จาก 10 ไม่ได้สิทธิ์เลื่อนชั้น 
จากนั้นอีกสองปีต่อมา สโมสรได้ตำแหน่งรองชนะเลิศ ลีกภูมิภาค 2556 โซนกรุงเทพมหานครและปริมณฑล ได้เข้าไปเล่นในรอบแชมเปี้ยนส์ ลีก โดยในปีนี้ ผู้ฝึกสอนเป็น ชูศักดิ์ ศรีภูมิ และมีโอกาสที่จะได้เลื่อนชั้นอีกครั้ง แต่ไม่สำเร็จ โดยมี 12 คะแนน จาก 10 นัด ต่อมา สโมสรได้ขอพักทีมไปในปี 2557 และกลับมาเข้าร่วมแข่งขันอีกครั้งในปี ลีกภูมิภาค 2558 โดยได้ เทเวศน์ กมลศิลป์ เป็นหัวหน้าผู้ฝึกสอน ซึ่งในปีนั้น สโมสรจบอันดับ 5 ของการแข่งขัน
ฤดูกาล 2559 สโมสร ทำผลงานได้ดี โดยสามารถจบฤดูกาลปกติด้วยตำแหน่งชนะเลิศของโซนกรุงเทพมหานครและปริมณฑล และได้เข้าไปเล่นรอบแชมเปี้ยนส์ ลีก เป็นครั้งที่สาม โดยในฤดูกาลนั้น สืบเนื่องจาก สมาคมกีฬาฟุตบอลแห่งประเทศไทย ในพระบรมราชูปถัมภ์ ได้มีมติให้ยุติการแข่งขันฟุตบอลทุกรายการภายในประเทศเพื่อถวายความไว้อาลัย จึงได้มีการจับสลากเพื่อหา 3 สโมสรที่ได้เลื่อนชั้นสู่ ดิวิชั่น 1 ฤดูกาล 2560 โดยผลการจับสลากเป็นสโมสร ที่ได้อันดับที่สาม ได้สิทธิ์เลื่อนชั้นไปแข่งขันได้สำเร็จ
http://kasetsartfc.sp.ku.ac.th/
สโมสรฟุตบอลมหาวิทยาลัยเกษมบัณฑิต
สโมสรฟุตบอลมหาวิทยาลัยเกษมบัณฑิต เป็นสโมสรฟุตบอลในประเทศไทย ตั้งอยู่ที่ถนนร่มเกล้า แขวงมีนบุรี เขตมีนบุรี จังหวัดกรุงเทพมหานคร เป็นตัวแทนทีมฟุตบอลของมหาวิทยาลัยเกษมบัณฑิต ปัจจุบันลงแข่งขันในระดับไทยลีก 3
สโมสรเคยสร้างผลงานคว้าตำแหน่งรองชนะเลิศในการแข่งขันฟุตบอลชิงถ้วยพระราชทานประเภท ข. ประจำปี 2550 โดยแพ้การดวลจุดโทษให้กับสโมสรกีฬาราชประชาในนัดชิงชนะเลิศ และได้เลื่อนชั้นขึ้นมาแข่งในระดับลีกอาชีพตั้งแต่ฤดูกาล 2551 เป็นต้นมา
สโมสรฟุตบอลมหาวิทยาลัยเกษมบัณฑิตก่อตั้งขึ้นจากทีมฟุตบอลของมหาวิทยาลัยที่เข้าร่วมการแข่งขันฟุตบอลระดับอุดมศึกษาในรายการต่างๆ โดยในปี พ.ศ. 2546 ได้รางวัลรองชนะเลิศฟุตบอลยูลีก ต่อมาในปีพ.ศ. 2547 สามารถคว้ารางวัลชนะเลิศฟุตบอลยูลีกแบบแบ่งกลุ่มและชนะเลิศฟุตบอลยูลีกแบบน็อคเอ้าท์
หลังประสบความสำเร็จในการแข่งขันฟุตบอลระดับอุดมศึกษา สโมสรจึงได้เข้าร่วมการแข่งขันฟุตบอลในรายการของสมาคมฟุตบอลแห่งประเทศไทยเป็นครั้งแรก ในการแข่งขันฟุตบอลชิงถ้วยพระราชทานประเภท ง. และได้เลื่อนชั้นขึ้นสู่ฟุตบอลชิงถ้วยพระราชทานประเภท ค. จากนั้นได้เลื่อนชั้นขึ้นสู่ฟุตบอลชิงถ้วยพระราชทานประเภท ข.
โดยในการแข่งขันฟุตบอลถ้วยพระราชทาน ข 2550/51 สโมสรสามารถเข้าถึงรอบชิงชนะเลิศได้สำเร็จ และแพ้ให้กับสโมสรกีฬาราชประชาในการดวลจุดโทษ หลังเสมอกันในช่วงเวลาปกติ 2–2 ทำให้ได้ตำแหน่งรองชนะเลิศ และได้เลื่อนชั้นขึ้นไปแข่งขันในระดับลีกอาชีพเป็นครั้งแรก
หลังจากสร้างผลงานคว้าตำแหน่งรองชนะเลิศ ในการแข่งขันฟุตบอลชิงถ้วยพระราชทานประเภท ข. ทำให้สโมสรได้เลื่อนชั้นขึ้นมาแข่งขันในระดับลีกอาชีพเป็นครั้งแรกในไทยลีกดิวิชัน 2 ฤดูกาล 2551
โดยสโมสรลงแข่งขันในระดับลีกอาชีพเป็นนัดแรกเมื่อวันที่ 30 มีนาคม พ.ศ. 2551 ในการแข่งขันดิวิชัน 2 นัดที่แพ้ให้กับสโมสรฟุตบอลจังหวัดลพบุรี 0–1 และจบฤดูกาลแรกด้วยอันดับ 3 ของสาย B
ในฤดูกาล 2552 เป็นฤดูกาลแรกที่ลีกดิวิชัน 2 แบ่งการแข่งขันออกเป็นลีกภูมิภาค โดยสโมสรฟุตบอลมหาวิทยาลัยเกษมบัณฑิตถูกจัดให้อยู่ในโซนกรุงเทพและปริมณฑล และสามารถทำผลงานได้อย่างยอดเยี่ยมจนมีลุ้นเข้าไปเล่นในรอบสุดท้าย แต่ก็ต้องพลาดหวังเมื่อทำได้เพียงแค่จบฤดูกาลด้วยอันดับ 2 ของโซนกรุงเทพและปริมณฑล
ต่อมาสโมสรมีผลงานตกต่ำลงไปโดยได้อันดับ 8 ในฤดูกาล 2553 และได้อันดับ 15 ซึ่งเป็นอันดับรองสุดท้ายในฤดูกาล 2554
ฤดูกาล 2555 สโมสรเริ่มพัฒนาผลงานขึ้นมา ก่อนจะจบฤดูกาลด้วยอันดับ 14 , อันดับ 7 ในฤดูกาล 2556 , อันดับ 11 ในฤดูกาล 2557 และอันดับ 5 ในฤดูกาล 2558
ฤดูกาล 2559 สโมสรย้ายมาแข่งขันในโซนกรุงเทพตะวันออก และสามารถคว้าอันดับ 4 ของโซนมาได้สำเร็จ ทำให้ได้เลื่อนชั้นขึ้นไปแข่งขันในระดับไทยลีก 3เว็บสโมสร
สโมสรฟุตบอลมหาวิทยาลัยรังสิต
สโมสรฟุตบอลมหาวิทยาลัยรังสิต เป็นสโมสร ฟุตบอล ซึ่งเป็นตัวแทนทีมฟุตบอลของมหาวิทยาลัยรังสิต ซึ่งกำลังอยู่ในดิวิชั่น 2 โดยเลื่อนชั้นมาจาก ถ้วย ข 2551
สโมสรเลื่อนชั้นเข้ามาทำการแข่งขันใน ดิวิชั่น 2 2552 โดยได้เลื่อนชั้นจากการแข่งขัน ฟุตบอลถ้วย ข 2551 ต่อมาโดยฝ่ายจัดการแข่งขัน ได้กำหนดให้สโมสร ทำการแข่งขันในโซนกรุงเทพมหานคร และ ปริมณฑล โดยในปีแรก สโมสรจบอันดับที่ 8 ของตาราง
ต่อมาใน ฤดูกาล 2553 ทางสโมสรได้ร่วมมือกับ สมาคมสโมสรเจดับบลิวกรุ๊ป ซึ่งในขณะนั้นลงทำการแข่งขันใน ฟุตบอลชิงถ้วยพระราชทานประเภท ข. ในการร่วมกันบริหารสโมสรอาชีพ โดยได้มีการเปลื่ยนชื่อสโมสรเป็น สโมสร มหาวิทยาลัยรังสิต-เจดับบลิวกรุ๊ป เอฟซี โดยในปีนั้น สโมสรสามารถคว้าตำแหน่ง รองชนะเลิศ การแข่งขันใน โซนกรุงเทพมหานครและปริมณฑล และสามารถเลื่อนชั้น ไปทำการแข่งขันใน ดิวิชั่น 1 2554 จากการเพลย์ออฟ เลื่อนชั้น/ตกชั้น โดยได้มีความร่วมมือกันทั้งสองฝ่ายจนถึงปี 2556
หลังจากที่สโมสรฯ ตกชั้น และ ยุติความร่วมมือร่วมกับ เจ ดับบลิว กรุ๊ป แล้วนั้น ก็ได้กลับมาใช้ชื่อ สโมสรฟุตบอลมหาวิทยาลัยรังสิต เหมือนเดิม และทำการแข่งขัน ฟุตบอลดิวิชั่น 2 ในโซนกรุงเทพมหานครและปริมณฑล ต่อมาในปี 2558 ได้มีความร่วมมือกับ สโมสรแอร์ฟอร์ซ เซ็นทรัล ในการพัฒนานักฟุตบอลเยาวชน โดยทางสโมสรแอร์ฟอร์ซฯ ได้ส่งนักฟุตบอล เข้ามาทำการแข่งขัน โดยเป็นไปในรูปแบบ "ทีมพันธมิตร" โดยมีนักฟุตบอลที่เป็นนักศึกษาของมหาวิทยาลัยเป็นแกนหลักของสโมสร
สโมสรฟุตบอลปากน้ำโพ เอ็นเอสอาร์ยู
สโมสรฟุตบอลปากนำโพ-มหาวิทยาลัยราชภัฏนครสวรรค์ หรือเรียกสั้นๆว่า ปากน้ำโพ เอ็นเอสอาร์ยู เอฟซี เป็นสโมสรฟุตบอลซึ่งเป็นตัวแทนทีมฟุตบอลของมหาวิทยาลัยราชภัฏนครสวรรค์ โดยในปัจจุบันกำลังแข่งขันในลีกภูมิภาค ดิวิชั่น 2 ในโซนกรุงเทพฯ และภาคกลาง ฉายาของสโมสรปากน้ำโพ เอ็นเอสอาร์ยู คือมังกรทอง ซึ่งเป็นการละเล่นที่มีชื่อเสียงของเมืองปากน้ำโพ (อ. เมืองนครสวรรค์)แต่มักถูกเข้าใจผิดว่ามีฉายาว่า "เด็กปากน้ำโพ" หรือ "สิงห์ปากน้ำโพ"ปากน้ำโพ-NSR มีสีประจำสโมสรคือสีเขียว-เหลืองเป็นสีเดียวกับสีประจำมหาวิทยาลัยราชภัฏนครสวรรค์ และจากการที่ปากน้ำโพ เอ็นเอสอาร์ยู เป็นทีมฟุตบอลตัวแทนระดับมหาวิทยาลัยจึงมีกลุ่มแฟนคลับไม่มากนัก นอกจากแฟนคลับของสโมสรแล้ว กลุ่ม "สิงโตแดง แฟนคลับ" ยังร่วมเป็นแฟนคลับของสโมสรฟุตบอลปากน้ำโพ เอ็นเอสอาร์ยู ด้วยทว่าในฤดูกาล 2555 สโมสรสโมสรฟุตบอลปากน้ำโพ เอ็นเอสอาร์ยูได้ย้ายจากโซนกรุงเทพฯและปริมณฑลมาแข่งขันในโซนภาคเหนือ แฟนคลับกลุ่มหนึ่งจึงได้แยกตัวออกไปสร้างกลุ่มแฟนคลับของสโมสรฟุตบอลปากน้ำโพ เอ็นเอสอาร์ยูอย่างเป็นเอกเทศ
ปัจจุบันสโมสรฟุตบอลปากน้ำโพ เอ็นเอสอาร์ยูยังเป็นสโมสรระดับกึ่งอาชีพ
สโมสรฟุตบอลมหาวิทยาลัยราชภัฏนครสวรรค์เป็นสโมสรฟุตบอลที่ใช้นักแตะจากท้องถิ่นเป็นหลักโดยเฉพาะนักฟุตบอลที่เป็นนักศึกษาของมหาวิทยาลัย สโมสรเริ่มส่งทีมเข้าแข่งในรายการฟุตบอลถ้วยพระราชทาน และได้สิทธิ์เข้าแข่งขันฟุตบอลดิวิชั่น 2 ในโซนกรุงเทพฯและปริมณฑลจากการได้ตำแหน่งรองชนะเลิศฟุตบอลชิงถ้วยพระราชทานประเภท ข ในปี พ.ศ. 2551 ซึ่งถือว่าเป็นสโมสรจากต่างจังหวัดเพียงสโมสรเดียวในในโซนกรุงเทพฯและปริมณฑล
ในปี 2554 ได้เปลี่ยนชื่อสโมสรเป็น ปากน้ำโพ-มหาวิทยาลัยราภัฏนครสวรรค์ และสโมสรฟุตบอลปากน้ำโพ เอ็นเอสอาร์ยู ในเวลาต่อมา ในฤดูกาลนี้เอง พิษณุ งามสงวน กองหน้าตัวเก่งของสโมสรได้เซ็นสัญญาย้ายจาสโมสรฟุตบอลปากน้ำโพ เอ็นเอสอาร์ยู สู่สโมสรฟุตบอลมหาวิทยาลัยเกษตรศาสตร์ด้วยค่าตัว 50,000 บาท ถือเป็นครั้งแรกของวงการฟุตบอลอาชีพในจังหวัดนครสวรรค์ที่มีการโอนย้ายแบบมีค่าตัว
ฤดูกาล 2012 (พ.ศ. 2555) สโมสรได้ย้ายมาทำการแข่งขันในโซนภาคเหนือ
ในฤดูกาล 2013 (พ.ศ. 2556) สโมสรได้ย้ายมาทำการแข่งขันในโซนกรุงเทพฯ และภาคกลาง
ตั้งแต่มีระบบลีกอาชีพใน พ.ศ. 2542 สโมสรฟุตบอลปากน้ำโพ เอ็นเอสอาร์ยู และสโมสรฟุตบอลจังหวัดนครสวรรค์ ไม่เคยแข่งขันในลีกเดียวกันเลย จนกระทั่งในฤดูกาล 2555 สโมสรฟุตบอลปากน้ำโพ เอ็นเอสอาร์ยู ได้ย้ายเข้ามาแข่งขันในลีกภูมิภาค ดิวิชั่น 2 กลุ่มภาคเหนือ จึงทำให้เกิดการแข่งขันดาร์บี้แมทช์ขึ้นเป็นครั้งแรก ในวันที่ 4 มีนาคม 2555 โดยการแข่งขันนี้ยังไม่มีชื่อเรียกอย่างเป็นทางการ แต่ว่ามีการเรียกขานกันในหมู่แฟนคลับว่า "สี่แควดาร์บี้" แต่ก็มีอีกส่วนหนึ่งเรียกว่า เจ้าพระยาดาร์บี้ ด้วย ในฤดูกาล 2556 สโมสรฟุตบอลปากน้ำโพ เอ็นเอสอาร์ยูย้ายไปแข่งขันในกรุงเทพฯ และภาคกลาง ดาร์บี้แมชท์ในการแข่งขันที่เป็นทางการจึงยุติลง
เลก 1
"จาก สโมสรฟุตบอลจังหวัดชัยนาท"
"จาก สโมสรฟุตบอลจังหวัดพัทลุง"
"จาก สโมสรฟุตบอลจังหวัดตรัง"
"จาก สโมสรฟุตบอลเลย ซิตี้"
"จาก สโมสรฟุตบอลจังหวัดอุดรธานี"
"จาก สโมสรฟุตบอลทีโอที"
"จาก สโมสรฟุตบอลกัลฟ์ สระบุรีเอฟซี
"จาก สโมสรฟุตบอลจังหวัดสมุทรสาคร"
"จาก สโมสรฟุตบอลไทยฮอนด้า"
"จาก สโมสรฟุตบอลจังหวัดกาฬสินธุ์"
"จาก สโมสรฟุตบอลอุตรดิตถ์ หมอเส็ง"
"จาก สโมสรฟุตบอลจังหวัดภูเก็ต"
"จาก สโมสรฟุตบอลมหาวิทยาลัยเกษตรศาสตร์"
"จาก สโมสรฟุตบอลอุตรดิตถ์ หมอเส็ง"
"จาก สโมสรฟุตบอลซูดาน (ประเทศอียิปต์)"
"จาก สโมสรฟุตบอลอุทัยธานี ฟอร์เรส"
"จาก สโมสรฟุตบอลจังหวัดเพชรบูรณ์"
"จาก สโมสรฟุตบอลจังหวัดนครสวรรค์"
เลก 2
เลก 1
เลก 2
ไป "สโมสรฟุตบอลอุตรดิตถ์ หมอเส็ง"
ไป "สโมสรฟุตบอลอุทัยธานี ฟอร์เรส"
สโมสรฟุตบอลมหาวิทยาลัยนอร์ทกรุงเทพ
สโมสรฟุตบอลมหาวิทยาลัยนอร์ทกรุงเทพ เป็นสโมสรฟุตบอลซึ่งเป็นตัวแทนทีมฟุตบอลของมหาวิทยาลัยนอร์ทกรุงเทพ ซึ่งกำลังอยู่ในดิวิชั่น 2 ของฟุตบอลไทยในเวลานี้
ถือกำเนิดขึ้นมาตั้งแต่ปี พ.ศ. 2544 ปี 2549 ได้ทำการจดทะเบียนสโมสรเพื่อส่งทีมเข้าร่วมแข่งขัน ฟุตบอลชิงถ้วยพระราชทานประเภท ง ประจำปี 2549 และเลื่อนชั้นขึ้นไปเล่นฟุตบอลชิงถ้วยพระราชทานประเภท ค, เลื่อนชั้นไปเล่นฟุตบอลชิงถ้วยพระราชทานประเภท ข และเลื่อนชั้นไปเล่นฟุตบอลลีกภูมิภาค ดิวิชั่น 2 ปี 2009 ภายในระยะเวลา 3 ปี จนถึงปัจจุบัน
สโมสรฟุตบอลเกร็กคู สายไหม ยูไนเต็ด
สโมสรฟุตบอลเกร็กคู สายไหม ยูไนเต็ด เป็นสโมสรฟุตบอลในประเทศไทย ตั้งอยู่ที่จังหวัดปทุมธานี ปัจจุบันลงแข่งขันในระดับ ไทยลีก 4 โซนกรุงเทพและปริมณฑล
โดยสโมสรก่อตั้งขึ้นในปี พ.ศ. 2555 จากการที่กลุ่มลูกทัพฟ้าซึ่งส่วนใหญ่เป็นศิษย์เก่าโรงเรียนจ่าอากาศได้เข้ามาเทคโอเวอร์กิจการของ "สโมสรฟุตบอลนิวธัญบุรี ยูไนเต็ด" หรือ "โรสเอเชีย" ในอดีต ก่อนจะเปลี่ยนแปลงชื่อสโมสรรวมถึงเปลี่ยนโลโก้เป็นแบบใหม่ และลงแข่งขันในชื่อ สโมสรฟุตบอลเกร็คคู ลูกทัพฟ้า ปทุมธานี เป็นครั้งแรกในเลกที่ 2 ของฤดูกาล 2555 ซึ่งสโมสรนี้ใช้สนามกีฬาธูปะเตมีย์ อำเภอลำลูกกาเป็นสนามเหย้า ร่วมกับสโมสรฟุตบอลแอร์ฟอร์ซ ยูไนเต็ด
ในเดือนสิงหาคม พ.ศ. 2551 "สโมสรฟุตบอลโรสเอเชีย" ได้ก่อตั้งขึ้นมาจากศูนย์ฝึกฟุตบอลระดับเยาวชนของ ศุภชัย ศรีลาชัย และเริ่มส่งทีมลงแข่งขันเป็นครั้งแรกในลีกภูมิภาค ดิวิชัน 2 ฤดูกาล 2552 โซนภาคกลางและตะวันออก ในชื่อ สโมสรฟุตบอลโรสเอเชีย ปทุมธานี ใช้สนามกีฬาเฉลิมพระเกียรติ คลอง 6 เป็นสนามเหย้า โดยศุภชัย ศรีลาชัย รับหน้าที่เป็นผู้ฝึกสอนด้วยตนเอง
โรสเอเชีย ปทุมธานี มีโอกาสลงเล่นในถ้วยเอฟเอคัพ เป็นครั้งแรกเมื่อวันที่ 27 มิถุนายน 2552 ในเอฟเอคัพ 2552 รอบคัดเลือก ที่แพ้ให้กับสโมสรสมุทรปราการ เอฟซี 1-2 และจบฤดูกาลแรกด้วยอันดับสุดท้ายในดิวิชัน 2 โซนภาคกลางและตะวันออก
ในฤดูกาล 2553 สโมสรได้ย้ายมาแข่งขันในโซนกรุงเทพและปริมณฑล และเปลี่ยนชื่อสโมสรเป็น "โรสเอเชีย ยูไนเต็ด ธัญบุรี" แต่ผลงานในลีกยังคงย่ำแย่และจบฤดูกาลด้วยอันดับสุดท้ายในโซนกรุงเทพและปริมณฑล
ในฤดูกาล 2554 สโมสรเปลี่ยนชื่ออีกครั้งเป็น "ธัญบุรี อาร์เอ ยูไนเต็ด" และมีผลงานดีที่สุดนับตั้งแต่ก่อตั้งสโมสรโดยจบฤดูกาลด้วยอันดับที่ 12 จาก 16 สโมสรในโซนกรุงเทพและปริมณฑล
ฤดูกาล 2555 สโมสรได้ย้ายมาแข่งขันในโซนภาคกลางและตะวันออก และเปลี่ยนชื่อสโมสรอีกครั้งเป็น "นิวธัญบุรี ยูไนเต็ด"
ในเลกที่ 2 ของฤดูกาล 2555 สโมสรได้ถูกเทคโอเวอร์โดยกลุ่มลูกทัพฟ้าซึ่งส่วนใหญ่เป็นนักเรียนโรงเรียนจ่าอากาศรุ่น 35 และได้ยื่นเรื่องต่อคณะกรรมการจัดการแข่งขันอีกครั้งเพื่อขอเปลี่ยนโลโก้และชื่อสโมสรเป็น เกร็กคู ลูกทัพฟ้า ปทุมธานี ก่อนจะได้รับอนุมัติในเดือนสิงหาคม พ.ศ. 2555 และจบฤดูกาลด้วยอันดีบที่ 14
ในฤดูกาล 2556 ภายหลังจากเทคโอเวอร์สโมสรนิวธัญบุรี ยูไนเต็ด พร้อมทั้งเปลี่ยนโลโก้และชื่อสโมสรไปเมื่อฤดูกาลกาลก่อนแล้ว ต่อมาสโมสรได้เปลี่ยนสนามเหย้ามาเป็นสนามกีฬาธูปะเตมีย์ อำเภอลำลูกกา และเปลี่ยนผู้ฝึกสอนมาเป็น "ร.ต.วรวิทย์ ถาวรวัน" โดยนับเป็นผู้ฝึกสอนรายแรกของสโมสรที่ก่อตั้งขึ้นใหม่นี้
โดยสโมสรลงแข่งขันในโซนภาคกลางและตะวันตก และจบฤดูกาลด้วยอันดับที่ 3
ใน2561 สโมสรฟุตบอลเกร็กคู ลูกทัพฟ้า ปทุมธานี ได้เปลี่ยนชื่อเป็น สโมสรฟุตบอลเกร็กคู สายไหม ยูไนเต็ด พร้อมทั้งเปลี่ยนโลโก้ใหม่แล้ว ต่อมาสโมสรได้เปลี่ยนสนามเหย้ามาอยู่ที่ เขตสายไหม กรุงเทพมหานคร
http://www.looktabfah.com/main/home/index#&panel1-1
เจ้าจายหลวง มังราย
เจ้าจายหลวง (พ.ศ. 2470 – 14 กันยายน พ.ศ. 2540) เป็นอดีตเจ้าผู้ครองเมืองเชียงตุง หรือเป็นที่รู้จักในนามเจ้าฟ้าเมืองเชียงตุง และเป็นพระโอรสในเจ้าฟ้ากองไท ภายหลังทรงถูกทางการพม่าควบคุมตัว ณ คุกอินเส่งจนสิ้นพระชนม์
เจ้าจายหลวงเป็นพระโอรสของเจ้าฟ้ากองไทกับพระนางจ่ายุ้นท์ มีพระพี่น้องห้าพระองค์ ขณะยังทรงพระเยาว์เจ้าฟ้ากองไทพระบิดาถูกลอบปลงพระชนม์ขณะครองบัลลังก์เชียงตุง ตำแหน่งจึงตกอยู่ที่เจ้าฟ้าพรหมลือพระปิตุลา พระองค์ทรงเข้ารับการศึกษาในสหราชอาณาจักร ก่อนเสด็จไปศึกษาต่อที่ประเทศออสเตรเลียช่วงปี พ.ศ. 2484-2490
เจ้าจายหลวงได้ขึ้นครองตำแหน่งเป็นเจ้าฟ้าเมืองเชียงตุงเมื่อวันที่ 1 มีนาคม พ.ศ. 2490 และเสกสมรสกับเจ้านางจันแก้วมีพระบุตรด้วยกันสองพระองค์ แต่ในปี พ.ศ. 2502 ทรงสละตำแหน่งเจ้าฟ้าเชียงตุงตามข้อตกลงของพม่า และหลังการยึดอำนาจของนายพล เน วิน มื่อวันที่ 2 มีนาคม พ.ศ. 2505 เหล่าเจ้าฟ้าไทใหญ่หลายพระองค์ถูกคุมตัว และบางพระองค์หายสาบสูญ ซึ่งเจ้าจายหลวงนั้นถูกควบคุมตัวยังเรือนจำอินเส่งในย่างกุ้งเป็นระยะเวลา 6 ปี ภายหลังได้ถูกปล่อยตัวออกมาแต่ทางการพม่ามิอนุญาตให้เจ้าจายหลวงกลับไปยังเชียงตุงอันเป็นมาตุภูมิอีกเลย จนกระทั่งสิ้นพระชนม์เมื่อวันที่ 14 กันยายน พ.ศ. 2540 และได้รับการถวายพระเพลิงพระศพที่ย่างกุ้งเมื่อวันที่ 18 กันยายน พ.ศ. 2540 ก่อนนำพระอัฐิมาบรรจุในกู่เจ้าฟ้าเชียงตุง
อุทยานแห่งชาติถ้ำสะเกิน
อุทยานแห่งชาติถ้ำสะเกิน ครอบคลุมพื้นที่เทือกเขาสูงตอนปลายแห่งทิวเขาหลวงพระบาง ประกอบด้วยผืนป่าสมบูรณ์ ถ้ำขนาดใหญ่ น้ำตก และจุดชมทะเลหมอกในท้องที่อำเภอสองแคว จังหวัดน่าน และอำเภอเชียงคำ, อำเภอปง จังหวัดพะเยา
เป็นเทือกเขาสูงสลับซับซ้อนวางตัวในแนว เหนือใต้ คล้ายรูปตัว T ตัวเขียนใหญ่ในภาษาอังกฤษ มีระดับความสูงเฉลี่ยประมาณ 300 - 1,752 เมตร จากระดับน้ำทะเล โดยมียอดดอยจี๋ ความสูงจากระดับน้ำทะเล 1,752 เมตร เป็นจุดสูงสุด
แบ่งออกเป็น 3 ฤดู คือ ฤดูร้อน ตั้งแต่เดือนมีนาคม-เมษายน ฤดูฝนตั้งแต่เดือนพฤษภาคม-ตุลาคม และฤดูหนาวตั้งแต่เดือนพฤศจิกายน-กุมภาพันธ์ อุณหภูมิเฉลี่ยต่ำสุดประมาณ 8 องศาเซลเซียส และอุณหภูมิเฉลี่ยสูงสุดประมาณ 41 องศาเซลเซียส
จากอำเภอเมืองน่านใช้ทางหลวงแผ่นดินหมายเลข 1080 ถึงอำเภอท่าวังผา ระยะทางประมาณ 42 กิโลเมตร แล้วแยกซ้ายมือตามทางหลวงแผ่นดินหมายเลข 1148 (ท่าวังผา-สองแคว) ระยะทางประมาณ 33 กิโลเมตร ถึงอำเภอสองแคว แล้วแยกซ้ายมือตามทางหลวงแผ่นดินหมายเลข 1148 (สองแคว-เชียงคำ) อีกประมาณ 38 กิโลเมตร ถึงหมู่บ้านสะเกิน ตำบลยอด อำเภอสองแคว แล้วให้ไปทางขวามือผ่านหมู่บ้านไปอีกประมาณ 6 กิโลเมตร ถึงที่ทำการอุทยานฯ
ที่ทำการอุทยานแห่งชาติถ้ำสะเกิน ตำบลยอด อำเภอสองแคว จังหวัดน่าน 55160
โทรศัพท์: 0-9045-9831
อุทยานแห่งชาตินันทบุรี
อุทยานแห่งชาตินันทบุรี มีพื้นที่ครอบคลุมท้องที่อำเภอท่าวังผา, อำเภอเมืองน่าน และอำเภอบ้านหลวง จังหวัดน่าน เป็นพื้นที่ที่มีความหลากหลายทางชีวภาพ แหล่งต้นน้ำลำธาร พื้นที่แห่งนี้เคยเป็นจุดยุทธศาสตร์ที่สำคัญแห่งหนึ่งในอดีต ภายใต้อิทธิพลของพรรคคอมมิวนิสต์แห่งประเทศไทย
เป็นเทือกเขาสูงสลับซับซ้อนวางตัวในแนวเหนือใต้ อยู่ทางทิศตะวันตกของจังหวัดน่าน ระดับความสูงของพื้นที่ประมาณ 300-1,674 เมตร จากระดับน้ำทะเล โดยมี “ยอดดอยวาว” ความสูง 1,674 เมตร จากระดับน้ำทะเล เป็นจุดสูงสุด นอกจากนี้ยังเป็นแหล่งต้นน้ำของลำห้วยหลายสาย ได้แก่ ลำน้ำสมุน ลำน้ำสะเนียน ลำน้ำวาว ลำน้ำยาว ลำน้ำพี้ ลำน้ำตึม ลำน้ำสีพัน ลำน้ำไสล ลำน้ำระพี และลำน้ำคาง เป็นต้น
แบ่งออกเป็น 3 ฤดู คือ
อุณหภูมิเฉลี่ยต่ำสุดประมาณ 8 องศาเซสเซียส และอุณหภูมิสูงสุดประมาณ 41 องศาเซสเซียส
จากตัวอำเภอเมืองน่าน ใช้ทางหลวงหมายเลข 1080 ไปยังอำเภอท่าวังผาแล้วเลี้ยวซ้ายไปตามทางหลวงหมายเลข 1148 (ท่าวังผา-สองแคว) ประมาณ 1.5 กิโลเมตร แล้วแยกซ้ายไปตามทางหลวงหมายเลข 1082 (นาหนุน-สบขุ่น) ถึงหลักกิโลเมตรที่ 27 แยกขวามือเข้าไปอีกประมาณ 500 เมตร ถึงที่ทำการอุทยานฯ
ที่ทำการอุทยานแห่งชาตินันทบุรี ตำบลผาทอง อำเภอท่าวังผา จังหวัดน่าน 55140
โทรศัพท์: 08-9999-2420, 08-0131-1395